text:
Aogusto
Gaio Giulio Cesare Ottavian Aogusto (lat. C. Octavius; doppo l'adoçion da parte de Cesare: C. Iulius Caesar Octavianus; da-o 27 a.C. o nomme ófiçiâ o l'è Imp. Caesar Augustus). - primmo imperatô roman (Romma 63 a.C. - Nola 14 d.C.).
Fondatô de l'impeo roman, a so œuvia a serò definitivamente a crixi da repubbrica, ormai inadeguâ a reze o stato attraverso l'oligarchia senatoia, sostituindo un regimme monarchico solidamente stabilizzao in sce l'esercito e in sce-o dominio de provinçe: in ço fu continuâ l'œuvia de Cesare, sarvo che Aogusto o vosse evitâ ogni aspetto de usurpaçion e de dittatua, giustificando o so regimme da-o punto de vista repubbrican. No gh'è dubbio però che questa soluçion (pe-a quæ l'imperatô o derivava o poei da-o senato, mentre a so aotoritæ, co-e so forçe militæ e economiche, a l'ea in realtæ indipendente da-o senáto) costituì o disciddio intrinseco do prinçipato, che Aogusto o lasciò a-i so successoî. Otr'a-a soluçion costituçionâ, l'œuvia veamente grandiosa de Aogusto fu a realizzaçion de l'unitæ de l'impeo, saiv'a dî a collaboraçion armoniosa di elementi eterogenei che o componeivan sotta una força regolatrixe, ch'a l'asseguava o benêse e a paxe, soddisfaxendo a l'antigo ideâ de l'aboliçion de guære tra i parteçipi da mæxima çiviltæ.
Vitta e attivitæ[modìfica | modìfica wikitèsto]
Figgio de Gaio Ottavio e de Açia (nevo de Giùlio Cézare), o nascette in Romma o 23 seténbre do 63 a.C. e o fu adotao da Cesare into 45 a.C.; da Apolloñia (dov'o se trovava quande Cesare o fu assascinao) o vègne a Romma into mazzo do 44 a.C., rivendicando i diritti de figgio e erede do dittatô. O refúo de Marco Antogno a consegnâghe a sottræta ereditæ o feççe sci che in gio a-a so persoña se riunisse tutte e forçe che, a-a morte de Cesare, voeivan repigiâ i antighe poxiçioin e che speravan de poei dominâ megio co-o zoenetto Ottavian che no co-o potentiscimo Antogno. In tâ moddo se creò a scingolâ scituaçion pe-a quæ o l'ebbe a-o so seguito di veteren de Cesare e insemme o gruppo senatoio za avversaio de Cesare. Ne sorse de conseguença o conflíto con Antogno, o quæ o fu vinto in doe battagge a Modena (44-43 a.C.) e o riparò in Gallia. Ottavian o ruppe quindi l'artifiçiosa alliança co l'oligarchia senatoia e, appoggiao da-a força armâ, o l'assonse o consolato.
A-o scopo de frontezzâ o peigo di repubbrichen cesariciddi, o vègne a un accordio con Antogno, costituindo con lê e con Leppido o segondo triunvirato (43 a.C.). Assemme a Antogno o vinse, a Filippi, Bruto e Cascio (42 a.C.). Mentre Antogno o l'ebbe o comando de l'Oriente, Ottavian o se assonse o compito di assegnaçioin a-i veteren de tære in Itallia, ma o dovette affrontâ una guæra çivî, provocâ tra i Italichi da Lucio Antogno (fræ do triunviro), ch'o sconfisse a Peruggia (40 a.C.). Rinnovæ i accordi con Antogno a Brindixi, o combatté Sesto Pompeo che, da-a Seçilia e da-a Sardegna, o l'ezerçitava un peigoso dominnio in sce-o mâ, e, co l'agiutto de Agrippa, o-o vinse a Nauloco (36 a.C.). Eliminao quindi Lepido ascì (a-o quæ spettava o comando de l'Affrica), o fu padron de l'Occidente, e percose Antogno co-i so accordi con Cleopatra o manifestava o dezegno de voei trasformâ l'Impêo Roman inte 'na monarchia orientâ, o diciarò guæra a Cleopatra e a Açio (31 a.C.) o sconfisse a reña e Antogno; a vittoia a fu coonâ l'anno doppo co-a preiza de Lusciandria e i suiciddi de Antogno e Cleopatra; in tâ moddo Ottavian o conquistò ascì l'Egitto. Into 29 a.C. o celebrò a Romma un triplixe trionfo e o serò o tempio de Giano. L'era de guære civî a l'ea terminâ.
Vegnúo padron de l'Impêo, o dovette resciorve o problema costituçionâ: o l'insei a sostança monarchica do nœuvo regimme inte l'ambito de forme repubbricañe. A ço servì no tanto o consolato (rivestio consecutivamente da-o 31 a-o 23 a.C.), quanto l'impêio proconsolâ, ch'o ghe dava o comando militâ, e a poistæ tribuniççia (assonta into 23 a.C.), ch'a ghe conferiva, co-o drito de veto, una poxiçion dominante fra i âtre magistratue; fu conservao ascì o tittolo de Imperator, generâ vittoioso; a so poxiçion predominante a se rifletteiva into titolo de Aogusto, co-o so scignificao de onô e veneraçion (no de culto), do quæ o senáto o l'inscignì into 27 a.C. Into 12 a.C. o fu fæto ponteffixe mascimo, into 2 a.C. o l'ebbe o tittolo de pater patriae. O nœuvo regimme o seppe interpretâ a consciença da miscion dominatrixe e çivilizatrixe de l'Impêo Roman, e da paxe feconda de œuvioxitæ, de orde e de benêse; e questi ideæ de gloia e de paxe, che se riflettan inte lettie e inti arte do tempo, poettan oscurâ i antighi idiæ de libertæ.
L'imperatô o l'attuò ascì una grandiosa riforma de l'organizzaçion do stato (quæ a l'ea recesta da-a crixi di antighi ordinamenti e da-e exigençe do nœuvo scistema polittico). L'amministraçion (a danno de magistratue repubbricañe) a fu missa inte moen de fonçionai dipendenti da l'imperatô, formando coscì una nœuva categoria de burocrati e determinando l'asceiza da classe equestre. Aogusto o preize in sce lê a cua de l'annoña, de vie, di conduti, ecc., a moniaçion in óo e in argento. O divize e provinçe in senatoie e impêiæ, o creò o fisco impeiâ co-i redditi de provinçe da lê dipendente; o providde a l'instituçion do censo provinçâ. O creò di contingenti fisci de legioin (25 unitæ) pe e zone de confin renañe, danubiañe e orientæ, nonché in Egitto, Africa e Spagna. O divize l'Italia inte 11 regioin, o riorganizzò l'amministraçion de Romma, ch'o divise inte 14 regioin, o stabilì e coorte urbañe comme guarnixon, e coorte di viggili pe a segueça e a difeiza contra i incendi. Fu da lê istituio e coorte pretoie e fissæ into numero de nœuve, de quæ træ stabilie in Romma e i âtre spantegæ in Italia. O combatté o mácostumme co-ina vasta legislaçion ch'a metteiva e associaçioin sotta o controllo do stato, o puniva e máversaçioin elettoræ, o tutelava a famiggia, ecc. o çercò de ravvivâ a religion tradiçionâ. A Romma (foro de Aogusto, Campo Marçio, ecc.) e fœua o desgugette una grandiosa attivitæ ediliççia. O fondò 28 nœuve colonnie.
A-o tempo mæximo Aogusto o dove' provedde a-a tranquillitæ de provinçe peifeiche: inti anni 27-24 a.C. fu conduto di açioin vittoriose contra i Cantabri; i popoli alpin fun sottomissi doppo de ripetue açioin; i rapporti coi poppoli de l'Oriente fun regolæ, in gran parte pe meito de Agrippa, con di vantaggioxi accordi: Erode, re de Giudea, o vègne vassallo di Romen; i Parti restituin into 20 a.C. i insegne perdue da Crasso e da Antogno. Into 19 a.C. a Penizoa Iberica a l'ea definitivamente paçificâ doppo i açioin condute da Agrippa. Inti anni 16-15 a.C. una spediçion into Noego a fu con pin successo conduta da Tibeio: fu creao e provinçe Reçia e Noego. Tibeio in trei anni (12-9 a.C.) de sanguinenta guæra contra i Pannoin o portò o confin a-o Danubbio; in Germania fu conduto de vittoiose spediçioin da Druso (12-9 a.C.) e da Tibeio (8 a.C.) e a region tra o Ren e l'Erba a fu assoggettâ. I Parti dovettan inte l'1 a.C. rinnovâ i accordi ape' di preparativi de una spediçion diretta da Gaio Cesare. In Germania, dove Maroboduo o menaççava e poxiçioin romañe, Tibeio (4 d.C.) o l'aseguò torna a linnia de l'Elba, e o dovette quindi con una dúa lotta debellâ l'insurreçion scciupâ inta Panonnia e inta Darmaçia (6-9 d.C.). Into 9 d.C. Varo o subiva una grave desfæta da parte de Arminnio, inta serva de Tœütoburgo; Tibeio, accorioghe, o l'arósò a linia difensciva in sce-o Ren. Into 14 d.C., Aogusto o moì a Nœua e o fu sepelio a Romma into maozoleo do Campo Marçio.
O l'ebbe træ mogê: Cloddia sciña a-o 41 a.C., Scriboñia ch'o sposò into 40 a.C. e da-a quæ o l'ebbe Giullia, e da-o 39 a.C. Livvia, za spoza de Tibeio Claodio Neron (da-o quæ questa a l'aveiva avúo Tibeio e a l'ea gravia de Druzo). Aogusto o se preoccupò a longo da succescion; apparse primma dexignao o nevo Marçello, ch'o sposò into 25 a.C. Giulia, ma o moì into 23 a.C.; quindi Agrippa, ch'o sposò a so votta Giulia, e into 18 a.C. o fu inscignio da poistæ tribuniçia ma o moì into 12 a.C., da pœu i figgi de Agrippa e de Giulia, Gaio e Luccio Cesare, che fun adotæ da Aogusto ma moin rispettivamente into 4 a.C. e into 2 d.C. Infin, essendo morto into 9 a.C. o Druso ascì, unnico erede poscibile fu o figiastro Tibeio, adotao into 4 d.C.
Aogusto scritô[modìfica | modìfica wikitèsto]
Aogusto o fu scritô púo e elegante. Scolao pe l'eloquença latiña do retô Marco Epidio, pe a cortua grega de Apollodoo de Pergamo, o fu sempre studioso de eloquença, ma con prevalente interesse politico e moralistico. Pe prudença politica o scrisse de longo i so discorsci; ançi se dixe ch'o preparesse pe iscrito di memoriæ pe i colloqui ciu importanti, pe no dî de ciu ò de meno de quello ch'o doveiva. E da-i nomioxi frammenti di epistole a-i famiggiæ e de quelle ófiçiæ se vedde com'o foise lontan da-o bezinscio preçioxismo axian ma ascì da-o vosciuo arcaismo; ni, colto com'o l'ea de grego, o l'evitava de paole e di esprescioin greghe.
O scrisse: Rescripta Bruto de Catone, risposta a-o panegiigo de Caton fæto da Bruto; ezortaçioin a-a filosofia (Hortationes ad philosophiam); e proprie memoie in 13 libbri (Commentarii de vita sua) scin a-a fin da guæra cantabrica (24 a.C.); una Descriptio Italiae, œuvia giograffica inta quæ o se varse do materiâ lasciao da Agrippa; una Vita de Druso; un poemetto in esametri, Sicilia; un libbro de epigrammi (n'aresta doi de scarso valô lettiaio); o l'aveiva començao una trageddia Aiax, che da pœu, macontento da forma, o destrusse. Resta invece l'Index rerum a se gestarum, elenco de so impreize, da Aogusto redæto poco primma de moî, e affidao a-a custodia de Vestæ perché a-a so morte o foise incizo in sce de taoe de bronzo davanti a-o so maosoleo. De questo fu fæto numerose copie, uña de quæ squæxi intrega a l'è o coscì díto Monumentum Ancyranum.
Iconografia de Aogusto[modìfica | modìfica wikitèsto]
Otr'a-e belle effixe in sce-e monæe, se conserva de Aogusto ciu de 140 retræti in scurtua (da l'Italia e da-e vaie provìnçe) che o riproduan da-a zoeneçça a-a maturitæ. Noteive sorvetutto e teste marmoie do Museo Capitolin, de Istanbul (provegninte da Pergamo), de Ciuxi, de Ancoña, quelle bronzie de Londra (da Meroe), do Museo Profan a-o Vatican, e e doe stattoe, quella loricâ ritrovâ a Primma Porta (aoa into Vatican) e quella togâ comme pontefixe (ritrovâ in via Labegaña, aoa a-o Museo naç. rom.), cai d'œuvia da retratistega aogustea. Aogusto o compâ ascì into frexo de l'Ara Pacis, inta gemma aogustea de Vienna e into cammeo Strozzi-Blacas a Londra.
Atri progetti[modìfica | modìfica wikitèsto]
- Wikimedia Commons a contêgne di files in sce Aogusto


c: text/html

text:
Categorîa:Moduli
Quésta categorîa a l'arechéugge e vôxe che són di mòdoli.
- Wikimedia Commons a contêgne 'na categorîa in sce l'argoménto Categorîa:Moduli
- Wikispecies a contêgne 'na categorîa in sce l'argoménto Categorîa:Moduli
- Wikidæta a contêgne 'na categorîa in sce l'argoménto Categorîa:Moduli
Sotocategorîe
Quésta categorîa a contêgne sôlo 'na sotocategorîa, indicâ chi de sótta.
Pàgine inta categorîa "Moduli"
Quésta categorîa a contêgne e 35 pàgine indicæ chi de sótta, in sce 'n totâle de 35.

robotstxt: allowed

filter: keep


text:
Grafia unitäia
A grafia unitäia o l'é un scistema ortografico pe-a lengua ligure (zeneise e atre variante) ch'o se propoñe comme unna scintexi, unna normalizzaçion e unna semplificaçion raxonâ de varietæ grafiche stæte deuviæ inta tradiçion letteräia inti urtimi duxento anni.
A l'é stæta inandiâ pe-o feuggio in zeneise de Il Secolo XIX, o cotidian ciù importante da Liguria, e pe atre iniçiative che veuan mette torna o ligure in veuga comme lengua scrita inta preusa, inta poexia e inte di atri uxi. A l'é stæta adottâ ascì da-e colleçioin de poexia E restan forme (ed. Zona) e de narrativa Biblioteca zeneise (ed. De Ferrari), coscì comme inte di progetti tanto scientifichi comme de devurgaçion.
Premissa[modìfica | modìfica wikitèsto]
A grafia istòrica do ligure a l'é despægia da quella de l'italian, con tutto ch'a l'agge de someggianse e di elementi in commun con quella. E se capisce a raxon, perché o ligure e l'italian en due lengue differente e gh'an ciascheduña a seu stöia, sciben che ne vëgnan tutte e doe da l'evoluçion do latin vorgâ. Do resto no an o mæximo inventäio de soin, e pe quello no se peuan trascrive a-a mæxima mainea. Quella zeneise a l'é unna grafia che, sensa ëse de natua etimològica, a mantëgne unna seu coerensa co-o passâ di secoli, tanto da poei ëse lezzua segondo e prononçie do territöio into quæ a lengua a l'é vexiña à quella de Zena çittæ, sensa ch'a s'identifiche con unna varietæ ciù che con unn'atra: pe quello a no reproduxe delongo "unna" prononçia ciù che unn'atra.
De da-o XIII secolo a lettiatua zeneise – ch'a l'ea scrita pe tutta a Liguria – a l'à mantegnuo con unna çerta constansa (a-o de là de adattâse à l'evoluçion da lengua) i seu caratteri de base. O modello da grafia unitäia o no fa atro che mantegnî quelli elementi che fan parte de sta tradiçion; a çerne, inti caxi che ghe segge ciù poscibilitæ e ciù uxi, quelli che son ciù coerenti co-a tradiçion mæxima; pe finî, inta voentæ de avvexinâ a-a scrittua a ciù gran parte poscibile do pubrico, a propoñe de semplificaçioin (mascime inte l'uso di scimboli diacritichi) in relaçion co-a grafia tradiçionâ d'epoca moderna.
Regole de l'ortografia[modìfica | modìfica wikitèsto]
I soin do ligure zeneise vëgnan rappresentæ da:
- e lettere a, b, c, ç, d, e, f, g, h, i, l, m, n, ñ, o, p, q, r, s, t, u, v, x, z, e o digramma æ;
- di segni grafichi che intevëgnan in scê vocale:
- l'açento aguo (é) e quello greive (à, è, ì, ò, ù);
- l'açento de longhessa (â, ê, î, ô, û);
- i doî pontin (ä, ë, ï, ö).
Vocale curte[modìfica | modìfica wikitèsto]
Pe-o ciù:
- a a se prononçia /a/ comme inte avanti (it. avanti);
- e a se prononçia streita /e/ comme inte chinze, (it. quindici), ò aperta /ɛ/ comme inte festa (it. festa);
- i a se prononçia /i/ comme inte bira (it. birra);
- o a se prononçia /u/ comme inte libbro (it. libro), ò /ɔ/ come in pòrtan (it. portano);
- u a se prononçia pe-o ciù /y/ comme inte rumenta (it. spazzatura). S'a l'à apreuvo unna vocale, a se prononçia /w/ (it. u semivocale), comme inte lengua (it. lingua) e quello (it. quello).
Comme inte l'italian, e vocale vëgnan marcæ in poxiçion tònica a-a fin da poula con l'açento aguo ò grave: voscià, però, perché, cafè. Inte sti caxi, se capisce, é a se prononçia streita /e/, è a se prononçia averta /ɛ/, ò a se prononçia /ɔ/, e ó a se prononçia /u/. Pe-o ciù no se mette d'açenti agui e gravi into pin da poula, sarvo into caxo do son /ɔ/ ch'o vëgne marcou delongo ò s'o l'é tònico.
Dapeu:
- O dittongo ou o se prononçia /ɔu/ comme inte l'italian, e no se ghe mette mai d'açento: parlou (it. parlato), louâ (it. lavorare).
- A cobbia eu a se prononçia /ø/ comme into franseise bleu: frisceu (it. frittella), figgeu (it. bambino).
Vocale longhe[modìfica | modìfica wikitèsto]
E vocale ligure zeneixi peuan ëse ascì longhe, e inte sto caxo se prononçian squæxi comme se fïsan dogge.
- O son da a longa /a:/ o l'é marcou:
- â a-a fin de poule, comme inte cantâ (it. cantare);
- ä drento ò a-o prinçipio da poula, comme inte ägno (it. ragno).
- O son da e streita longa /e:/ o l'é marcou:
- ê a-a fin de poule, comme inte derê (it. dietro);
- ë drento ò a-o prinçipio da poula, comme inte ëse (it. essere).
- O son da e averta longa /ɛ:/ o l'é rappresentou da-o digramma æ e o no domanda nisciuña azzonta d'açento, comme in tæra (it. terra) e pietæ (it. pietà).
- O son da i longa /i:/ o l'é marcou:
- î a-a fin de poule, comme inte doî (it. due);
- ï drento ò a-o prinçipio da poula, comme inte foïscimo (it. fossimo).
- O son da o averta longa /ɔ:/ o se marca delongo ö, comme inte öo (it. oro) e pö (it. po' ).
- O son da "u italiaña" longa /u:/ o se marca delongo ô, comme inte errô (it. errore) e pôso (it. polso).
- O son da "u franseise" longa /y:/ o se marca û a-a fin de poule, come in mû (it. mulo). O no se treuva mai into pin de poule.
I segni che serve à marcâ e vocale longhe (i doî ponti e l'açento de longhessa) se scrivan solo quande servan à levâ de ambiguitæ inta prononçia, e coscì:
- a ö a se marca delongo
- e vocale longhe a-a fin de poule se marcan delongo; se mantegnan ascì, pe coerensa, quande un infinio de verbo, comme sentî (it. sentire) o piggia in carego di pronommi, comme inte sentîsele (it. sentirsele);
- e vocale longhe drento a-e poule se marcan solo
- se no ghe cazze l'açento, comme inte spëgetto (it. specchietto);
- se apreuvo gh'an -i, -gn, -sc(i), e -s sorda, comme inte äia (it. aria), guägno (it. guadagno), ò fäso (it. faccio) – cösa ch'a permette de levâ de ambiguitæ de prononçia.
Consonante[modìfica | modìfica wikitèsto]
- ñ a l’é unna nasale velare /ŋ/, prononçiâ comme inte l'italian panca o inte l'ingreise sing: campaña (it. campana).
- m e n se prononçian comme ñ quande son a-a fin de poule se gh'an apreuvo unn'atra consonante: vin (it. vino), tempo (it. tempo), santo (it. santo);
- x a se prononçia /ʒ/ comme into francese jour ò garage: baxo (it. bacio).
- z a se prononçia /z/ comme a s italiaña de rosa o svolta: Zena (it. Genova).
- s drento a-e poule, a se prononçia pe-o ciù /z/ come la s italiaña de rosa o svolta: meise (it. mese). Ma s'a gh'à primma unna vocale longa (marcâ con l'açento de longhessa ò co-i doî ponti) a se prononçia sorda /s/ comme inte l'italian serpe e sera: fäso (it. faccio), pôso (it. polso).
- ç a se prononçia comme unna s sorda /s/, come inte l'italian serpe e sera, o into spagnolo estar: spaçio (it. spazio).
- scc o se prononçia /ʃtʃ/, che l'é comme dî o son de sc in italian (es: sciame) con apreuvo o son da c dôçe italiaña (es: ciao): masccio (it: maschio), scceuppo (it: fucile).
Pe tutto o resto un o peu piggiâ pe regola i critëi de l'italian.


text:
Cangiaménti corelæ
Scrîvi o nómme de 'na pàgina pe védde e modìfiche a-e pàgine che són conligæ ò che se conlîgan a quélle pàgine. (Pe védde i ménbri de 'na categorîa, scrîvi Categorîa:Nómme da categorîa). E modìfiche a-e pàgine in scî òservæ speciâli són evidençiæ in grascétto.
- D
- Modiffica effettuâ insce Wikidata
- N
- Sto cangiaménto o l'à creòu 'na pàgina nêuva (amîa e nêuve pàgine ascì)
- m
- Cangiamento minô (m)
- b
- Sto cangiaménto o l'à fæto in bot
- (±123)
- Variaçión da pàgina in nùmero de byte
- Pagina temporaneamente osservata
24 set 2022
- Utente:Luensu1959 10:00 0 Luensu1959 discusción contribûti (detaggi)


text:
Campomon
Campomon (scrìto ascì "Canpomon" ch'o l'é o nomme deuviòu in sce questo pòsto, mentre a Zêna prevâ a vôxe "Canpomorón") o l'è 'n comûne de 6.675 abitanti da çittæ metropolitann-a de Zena. (Dæti agiurnæ ao 2019)
Giögrafîa[modìfica | modìfica wikitèsto]
O teritöio comunâle o se trêuva in parte inta valle do Verde (ramo sorgentifero prinçipâ da Ponçeivia) mentre parte (a-o de là do spartiægue appennìnico) a l'appartegne a-o baçin do Pò.
Stöia[modìfica | modìfica wikitèsto]
O primmo documento stòrico dove compâ o nomme de questo çentro o l'è in atto notarile do 6 settembre 1163 da-o quæ vegnimmo a savei de l'acquisto da parte de Ansado Döia de bén immòbili in Langasco et Campomorone. De segûo questa zöna de l'entrotæra zeneize a se presentava ocupâ da comunitæ ben organizæ za a-i tenpi da conquista româna, comme se dedûxe da-o testo da bén nòta Töa de Ponçeivia, ch'o ne riferisce de ratelle fra Langensi e Genuati.
Pòsti de interesse[modìfica | modìfica wikitèsto]
- A Sàia (secolo XVI), magazzin fortificòu realizòu da-a Repubbrica de Zena in sciâ via do passo da Bocchetta.
- Laghi do Gorzente, baçin artificiali alimentanti l'acquedotto De Ferrari Galliera c'o serve parte da çittæ de Zena.
- Se ve trovei a passâ da San Steva de Làrvegu, no scordeive de anâ a vixitâ a Gexa baròcca, e se vedei o pàrreco domandéighe de fâve védde i doî battisteri che gh'é into complesso da Gexa. Un o l'è do setteçento e o ciù vêgio u l'è de l'anno mille.
Economîa[modìfica | modìfica wikitèsto]
Coltûa[modìfica | modìfica wikitèsto]
Musei[modìfica | modìfica wikitèsto]
- Museo de Paleontologia[4]
- Museo de Marionette, comprendente i materiali de Angelo Cenderelli (sec. XIX)[5]
- Museo da Crôxe Rossa Italiann-a
Manifestaçioìn[modìfica | modìfica wikitèsto]
Feste e fêe[modìfica | modìfica wikitèsto]
A l'é stæta presentâ a maschera da val Polceivia, a se ciamma Procobera, comme i antighi români ciamavan a nòstra valle. Pe véddila ciamæ a Proloco da Valpolceivia a Pontedêximo.
Comunicaçioìn[modìfica | modìfica wikitèsto]
Attraverso Canpomon passa a stradda provinciâle ch'a pòrta a-o Piemonte attraverso o Passo da Bocchetta, realizzâ into secolo XVI in sce 'n progetto de Galeazzo Alessi. Pe dä un'idea de l'importansa de questa via into passòu, se conscîdere che un Anonimo do 1736, inte 'na Descrizione delle montagne appenniniche, o riferiva che in Italia, pe unn-a estenscion de 212 miggia existeiva sôlo dôe stradde carrozzabili: quella da Bocchetta e n'âtra collegante Firense e Bologna. [6]
Canpomon a l'è unîa a-a stasion ferroviâia de Pontedêximo (linia Zena-Turin-Milan via Busalla-L'Isôa do Canton) da-i autoservissi ATP,[7] che razonzen anche e fraçioìn.
Nòtte[modìfica | modìfica wikitèsto]
- ↑ Dæto Istat - Popolaçión rescidénte a-o 31 agósto 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ Paleontologia, [1].
- ↑ Marionette, [2]
- ↑ M. Quaini, La conoscenza del territorio ligure tra medioevo ed età moderna, Genova, 1981.
- ↑ ATP [3]
Atri progetti[modìfica | modìfica wikitèsto]
- Wikimedia Commons a contêgne di files in sce Campomon


text:
Derê a-e idee gh’é delongo quarchedun ch’o ê mette sciù. Derê a-e tecnologie gh’é delongo quarchedun ch’o ê cangia inta soluçion à di problemi. In sciâ fin, da l’atra parte do spegio do computer gh’é de persoñe che t’aggiuttan into travaggio e che te fan vive ciù ben. Niatri semmo de quelli. E gh’emmo sti mori chì. Semmo a vòstra controparte, quella creativa e ch’a sta apreuvo a-a tecnica pe tutto quello ch’o l’à da fâ co-o mondo digitale.
No ghe ceuve, semmo in tempi de App. Perché l’òmmo da giornâ d’ancheu o n’à beseugno comme tutto: pe travaggiâ, pe conosce de cöse, pe demoâse. Delongo, dond’o s’attreuva, à tutte e mainee. E niatri no semmo de seguo quelli che ve mettan i bacchi inte reue se sei lì in gio pe Timbuctu e ve vegnisse coæ d’ammiâ e fattue attive da vòstra dita, ò s’avesci beseugno d’unna buttega da ferramenti.
Se fa fito, quande se dixe “un scito”. Fâne un comme se deve a l’é tutta unn’atra cösa. In sciâ ræ un o fa da communicaçion, di commerci, o l’intra in relaçion co-e gente e o çerca de tiâle into seu carroggio. A ræ a l’é libertæ. L’é pe quello che beseugna che ’n scito o stagghe apreuvo a-i intendimenti de l’azienda: serv’assæ ch’o segge solo bello da vedde e ch’o guste a-e gente. Donca o l’é un scito, scì, ma un scito archeològico.
Gh’è di software che s’accattan in gio e ghe n’é de quelli fæti à taggio. Comme pe-i vestî. Te ô lì, niatri semmo quelli che cuxan a tecnologia digitale in relaçion co-o beseugno che se n’à. Mesuemmo o travaggio de dite e gh’inandiemmo di scistemi e di arneixi digitali fæti apòsta pe lô. E che fan avansâ tempo e dinæ, co-o passâ di anni, perché fonsioñan à dovei.
Se s’ammia a-i primmi tempi de l’etæ digitale, se vedde ben che a-a giornâ d’ancheu l’idea do multimedia a l’é ciù esteisa, e ch’a l’é piña de novitæ. No l’è ciù costion de dâ vitta à unna presentaçion ch’a piaxe a-e gente. Gh’è da deuviâ de forme neuve d’esprescion pe intendise co-e nòstre casañe. A tecnologia ch’a se deuvia inte ste relaçioin a l’à da invexendâ – e da invexendâse – delongo de ciù. L’é lì che s’intra in zeugo.


text:
George Gershwin
Jacob Gershovitz, ciù conosciûo comme George Gershwin (Brooklyn, nasciûo a Nêuva York o 26 seténbre do 1898 e mòrto a Beverly Hills, California, l'11 lùggio 1937), o l'è stæto 'n conpoxitô americàn de mûxica clàscica, jazz e popolâre.
Vìtta[modìfica | modìfica wikitèsto]
A sêu mûxica a gh'à di elementi molto diversci: jazz, mûxica popolâre americann-a, mûxica scinfònica, ecc.
Fra e sêu conpoxisioìn gh'é: l'òpera Porgy and Bess, a famôza Rhapsody in Blue, o Conçerto pe pianoforte e orchestra in Fa, An American in Paris, e âtre.
Atri progètti[modìfica | modìfica wikitèsto]
- Wikimedia Commons a contêgne di files in sce George Gershwin


text:
Library of Congress Control Number
O Library of Congress Control Number, in sìgla LCCN, o l'é 'n scistêma de numeraçión di eleménti catalogæ inta Bibliotêca do Congrèsso di Stâti Unîi. O no l'é corelòu a-o contegnûo de nisciùn lìbbro e o no dêve êse confûzo co-a Clasificaçión da Bibliotêca do Congrèsso (Library of Congress Classification, in sìgla LCC).
Stöia[modìfica | modìfica wikitèsto]
O scistêma de numeraçión LCCN o l'é stæto dêuviòu a partî da-o 1898, quànde l'acrònimo LCCN o voéiva ancón dî Library of Congress Card Number[1][2]. O l'é stæto ciamòu, tra-i âtri nómmi, Library of Congress Catalog Card Number ascì. A Bibliotêca do Congrèsso a preparâva de schêde de informaçioîn bibliogràfiche pe-o pròpio catàlogo bibliotecâio e a vendéiva quélle duplicâte a-e âtre bibliotêche pe l'ûzo inti pròppi catàloghi. Scistêma, 'sto chi, ch'o l'é conosciûo cómme catalogaçión centralizâ. A ògni schêda o l'é stæto asegnòu 'n nùmero de série pe agiutâ inte l'identificaçión.
Scibén che a ciù pàrte de informaçioîn bibliogràfiche a l'é òua creâ, archiviâ e condivîza eletronicaménte co-e âtre bibliotêche, o l'é ancón necesâio identificâ ògni eleménto ùnico e l'LCCN o contìnoa a avéi quésta fonçión.
I bibliotecâi de tùtto o móndo dêuvian quésto identificatô univoco into procèsso de catalogaçión da ciù pàrte di lìbbri publichæ inti Stâti Unîi. Quésto o l'agiùtta i bibliotecâi a òtegnî i dæti de catalogaçión corètti, conosciûi cómme eleménti de catalogaçión, che a Bibliotêca do Congrèsso e tèrse pàrte méttan a dispoxiçión in sciâ Ræ e atravèrso âtri media.
Into frevâ 2008, a Bibliotêca do Congrèsso a l'à creòu o servìçio LCCN Permalink, dàndo 'n URL stàbile a ògni Library of Congress Control Number[3][4].
Formâto[modìfica | modìfica wikitèsto]
Inta ciù pàrte de sò fórme elementâri, o nùmero o l'inclùdde 'n ànno e 'n nùmero de série. L'ànno o l'à dôe cîfre se tra-o 1898 e o 2000 ò quàttro, a partî da-o 2001. I tréi ànni dùbi, ò sæ 1898, 1899 e 1900, són distìnti da-a dimensción do nùmero de série. A gh'é ànche de peculiaritæ inti nùmeri che incomensan co-in "7" aprêuvo a 'n esperiménto fæto tra-o 1969 e o 1972 ch'o l'à azónto 'na cîfra de contròllo[2].
I nùmeri de série són lónghi sêi cîfre e dêvan inclùdde i zêri iniçiâli[5]. Quésti zêri, i quæ ìnpan o nùmero, són 'n'azónta ciù recénte a-o formâto e dónca tànti di travàggi ciù vêgi móstran di còdici mêno conplêti. O tratìn ch'o l'é de spésso mìsso a separâ l'ànno e o nùmero de série o l'é facoltatîvo ànche se, ciù de recénte, a Bibliotêca do Congrèsso a l'à indicòu a-i editoî de evitâ d'inclùdde o tratìn.
Nòtte[modìfica | modìfica wikitèsto]
- ↑ (EN) Types of Numbers Found in LC Catalog Records, in sce catalog.loc.gov. URL consultòu o 7 novénbre 2021.
- ↑ 2,0 2,1 (EN) Structure of the LC Control Number, Network Development and MARC Standards Office. URL consultòu o 7 novénbre 2021.
- ↑ (EN) Library of Congress Update for 2008 ALA Annual Conference: January-May, 2008, in sce loc.gov. URL consultòu o 7 novénbre 2021 (archiviòu da l'url òriginâle o 28 agósto 2017).
- ↑ (EN) LCCN Permalink Frequently Asked Questions, in sce lccn.loc.gov. URL consultòu o 7 novénbre 2021.
- ↑ (EN) The LCCN Namespace, in sce loc.gov. URL consultòu o 7 novénbre 2021.
Colegaménti estèrni[modìfica | modìfica wikitèsto]
- (EN) Library of Congress Name Authority File (NAF), in sce id.loc.gov. URL consultòu o 7 novénbre 2021.
- (EN) Bibliographic Processing Cataloging Rules: Library of Congress Control Number (LCCN), in sce libraries.psu.edu. URL consultòu o 7 novénbre 2021 (archiviòu da l'url òriginâle o 13 màzzo 2016).


text:
Michael Faraday
Michael Faraday, (retræto do Thomas Phillips, 1841-1842
Dæti personâli
Mòrte: Hampton Court, 1867
Paize: Inghiltæra
Michael Faraday, chimico e fixico ingreize (Newington, Surrey, 1791 - Hampton Court, 1867).
Vitta[modìfica | modìfica wikitèsto]
De umile origine (o l'ea figgio de un fabbro), o Faraday o travagiò pe di anni comme apprendista presso un rilegatô de libbri; o so aguçço interesse pe-a sciença o ghe permisse, into 1813, d'ótegní o posto d'ascistente de H. Davy presso a Royal Institution. A-o seguito d'o Davy, o desgugette diverse riçerche de chimica pua che o viddan conquistáse un rollo de sempre mao aotonomia da-o so meistro.
Into 1820 o scrovì doi composti (C2Cl4, C2Cl6) derivanti da-a sostituçion e da l'addiçion, con cloro, de atomi de idrogeno de l'etilene; into 1823 o l'ófrì o primmo esempio de liquefaçion de un gaz (cloro).
Into 1821 o Faraday o l'intrò inta riçerca fixica, co-a so geniâ rivixitaçion e interpretaçion de l'esperiença de H. C. Oersted. Pe-o Faraday, o magnetismo o no va redúto a semplixe effetto de corente elettriche (comme l'ea sostegnúo, in França, da A.-M. Ampère): i fenommeni elettromagnetichi van invece visti comme o resurtao de 'n'interaçion, int'o spaçio, de diverse forçe provegninti segge da-e corente segge da-a mateia magnetizzâ. L'osservaçion do carattere circolâ de quest'interaçion, permissa da l'ideaçion de un geniâ dispoxitivo sperimentâ, a convinse Faraday da necescitæ de abbandonâ, inte quest'ambito, e forçe à distança proprie da fixica newtoniaña. I rilevanti resurtæ de questa primma fase de l'attivitæ de riçerca consentin a o Faraday de ótegnî, int'o mæximo anno, o posto de sovrintendente do laoeio da Royal Institution; into 1824 o divègne membro da Royal Society.
Into 1831, a prœuvo a 'na longa serie d'indagine sperimentæ, o Faraday o zonse a-a scoverta do fenommeno de l'induçion elettromagnetica, verificando chì ascì a feconditæ do concetto de força distribuia into spaçio, scintetizzao into criteio de Faraday de linnie de força, inta guidda a-a scoverta e a-a scistemaçion teorica do fenommeno. De riçerche parallele in sce-e diverse forme de elettriçitæ presente in natua aveivan intanto condúto o Faraday a un'analixi aprofondia di fenommeni elettrochimichi; chì, torna, o so contribúo o fu determinante: o scrovì che a quantitæ de sostança depoxitâ da 'na corente elettrica a l'é proporçionâ a-a duata e a l'intenscitæ de tâ corente; ancon, che e quantitæ de sostança separæ a-i elettrodi son proporçionæ a-i peixi equivalenti de sostançe mæxime. Inte l'interpretaçion de questi fenommeni, comme quelli de l'induçion elettrostatica (1847), un modello partixellâ da trasmiscion de l'açion fixica o va insemme, inte l'indagine do Faraday, a quello de linnie de força; va dito, però, che o Faraday o l'intende ascì a trasmiscion partixellâ comme agente in sce una linia.
L'é do 1841 a celebre obieçion do Robert Hare a questa sciorta de doggeçça interpretativa da fixica faradiaña: tra una partixella e l'atra, sciben ch'a de distançe ben piciñe, o Faraday o finiva, pe l'Hare, co l'introdue torna quell'açion a distança da lê coscì fortemente aversâ. A succesciva attivitæ, segge sperimentâ che teorica, d'o Faraday a l'é caratterizzâ da-a necescitæ de risponde a quest'obieçion. Inta Speculation touching electric conduction and the natue of matter (1844) e inti Thoughts on ray-vibrations (1846), a replica do Faraday a piggiò a forma d'un'originâ vixon inmaterialistega di fenommeni, inta quæ vegniva radicalizâ l'opoxiçion a-a vixon atomistica (daltoniaña) tradiçionâ in favô de 'na repiggio de motivi interpretativi paralleli, proppi de 'n çerto Setteçento scientifico ingreize (Joseph Priestley, John Michell, James Hutton). A-o contrasto pin-vœuo de l'atomismo, ch'o conduxeiva piátro a di risurtæ paradossæ inte l'interpretaçion di fenommeni de conduçion e d'isoamento elettrico, o Faraday o contrapoñe l'idea de una mateia-força diffusa con continuitæ into spaçio. Ne conseguiâ un urteiô raforçamento do criteio de linie de força, ch'o vegniâ o prinçippio-ghia de succescive riçerche in sce-i fenommeni magnetichi: sfrûtando e potençialitæ œüristeghe do criteio, o Faraday o zonse coscì a-a scoverta do diamagnetismo e de l'effetto do campo magnetico in sce-a luxe polarizâ (effetto Faraday).
A riçerca d'o Faraday a rapresenta, into panorama da fixica de l'Oeuttoçento, un interessante "caxo" inta storiografia da sciença. L'averscion pe-a matematica (inteisa comme oscuratrixe de 'n contatto diretto co-a realtæ), l'aderença a-o fenommeno inte so caratteristiche inmediæ, l'idea da conservaçion da "força" (sciorta de prinçippio antiçipatô do prinçipio de conservaçion de l'energia) costituiscian âtrettanti elementi, solo aparentemente ingenui, de l'epistemologia faradiaña in sce-a quæ s'innestiâ de rilevante svotte da fixica succesciva, primma de tutte quella che, partindo da l'afermaçion do carattere fixico do spaçio, a conduiâ a-o concetto de campo e a-a scintexi de l'elettromagnetismo realizzâ da J.C. Maxwell.
Bança de Faraday[modìfica | modìfica wikitèsto]
Suscettometro magnetico, à bança de torscion. O campion do materiâ in esamme o l'é portao da-o zovo de 'na bança de torscion e o l'é immerso inte un campo magnetico no uniforme: l'açion esplicâ da-o campo in sce-o campion l'é equilibrâ da l'açion che into fî a s'adescia, pe reaçion elastica, a-o rotâ do zovo; da-a mezua da deviaçion angolâ de quest'urtimo, a l'equilibrio, se remonta, pe confronto con di campioin de materiæ di quæ segge nota a suscettivitæ, a-a suscettivitæ do campion in esamme. Munindo d'adatti dispoxitivi a bança, questa a pœu êse doeuviâ ascì pe mezuâ a suscettivitæ de sostançe liquide ò aeriforme.
Costante de Faraday[modìfica | modìfica wikitèsto]
Scinonnimo de faraday.
Criteio de Faraday[modìfica | modìfica wikitèsto]
Metodo, dovúo a-o o Faraday, de rapresentaçion de un campo vettoiâ; o consciste into traççâ de linie de força do campo in moddo che o so numero pe unitæ de superfiçie ortogonâ a esse a segge proporçionâ, zona pe zona, a l'intenscitæ do campo.
Disco de Faraday[modìfica | modìfica wikitèsto]
Dispoxitivo elettromeccanico constituio da 'n disco metallico libero de rotâ, in gio a un asse fisso, inte un campo magnetico, normâ a-o cian do disco; posto in rotaçion o disco, un voltmetro inseio tra o centro e a peifeia do disco o segnalla una força elettromotrixe, generâ pe induçion into disco. O disco do Faraday o pœu consciderâse o tipo ciu semplixe de generatô de f.e.m. continua e o l'ha riçevúo, con oportuñe modificaçioin, un'apricaçion pratica inta coscì díta dinamo unipolâ . Un dispoxitivo anallogo a-o disco do Faraday o l'ea stæto realizao precedentemente da Peter Barlow, o quæ però o-o faxeiva fonçionâ comme motô e no comme generatô.
Effetto Faraday[modìfica | modìfica wikitèsto]
Fenommeno magneto-ottico, dito ascì poei rotatoio magnetico, conscistente inte una rotaçion do cian de polarizzaçion de un'onda elettromagnetica, in particolâ luminosa, polarizzâ rettiliniamente e propagantese inte un plasma immerso inte un campo magnetico. Se a direçion de propagaçion de l'onda a coincidde con quella de linie de força do campo, o cian de polarizzaçion o rœua de 'n angolo proporçionâ a l'intenscitæ do campo e a-a longheçça do percorso do raggio in esso, segondo una costante de proporçionalitæ (costante de Verdet) dipendente da-a longheçça d'onda, nonchè da-a natua e da-e condiçioin fixiche (prescion, tempiatua, ecc.) do mezo. O fenommeno o s'interpreta comme segue: un'onda elettromagnetica polarizzâ rettiliniamente a pœu consciderâse comme a soviappoxiçion de doe onde polarizzæ circolarmente in versci opposti ; queste doe onde se propagan into plasma magnetizzao con veloxitæ diverse, sciché adœuvian di tempi differenti pe percorî a distança ch'a separa a sorgente da l'osservatô: ne segue che, se o vettô campo elettrico ER de l'onda ciu veloxe o descrive n rotaçioin, quello de l'onda ciu lenta EL o ne descrive n+e (dove e a rappresenta una çerta fraçion de gio); a soviappoxiçion de doe onde quande razonzan l'osservatô a daiâ alloa un'onda polarizzâ rettiliniamente, o cian de polarizzaçion da quæ o l'é roao de un angolo aF = e/2 rispetto a-a so orientaçion iniçiâ.
▭ L'effetto Faraday o vegne utilizzao in te l'astrofixica pe mezuâ segge a denscitæ de 'n plasma (se l'é noto o campo magnetico da-o quæ o l'é permiao) segge l'intenscitæ do campo magnetico (s'a l'é nota a denscitæ do plasma). De fæto, a teoria quantitativa do fenommeno a fornisce a formula:
Gaggia de Faraday[modìfica | modìfica wikitèsto]
A l'e una gaggia costituia, pres., da una re' metallica conligâ a tæra (ò a un corpo a potençiâ costante), e a l'interno da quæ di eventuæ careghe ò corpi conduttoî elettrizzæ no risentan i açioin elettriche produte da di atre careghe ò conduttoî esterni. A gaggia a l'é dœuviâ quande ocore isoâ l'ambiente into quæ se sperimenta da di campi elettrichi esterni. L'açion de schermo a se deve a-o fæto che una distribuçion de càrreghe elettriche esterne a lê a fa assumme a-a superfiçie metallica, e a-a region de spaçio raciusa, un potençiâ elettrico costante, coscì che l'intenscitæ do campo elettrico prodúto da-e careghe esterne a risurta nulla inte l'interno da gaggia.
Poçço de Faraday (ò de Beccaria-Faraday)[modìfica | modìfica wikitèsto]
Conduttô cavo c (fig. 2) into quæ interno s'introduxe un corpo elettrizzao a-o scopo de mezuáne a carega elettrica q. O corpo elettrizzao, pres. una sferetta b, tegnúo con un manego isoante a, o l'è introduto attraverso un piccolo pertuxo into poçço ch'o l'é montao in sce un elettroscopio d: a mezuaçion da carega se effettua pe induçion elettrostatica, sença che b o vegne a contatto co-a parete do poçço, disperdendo a proppia carega; de fæto, una votta introduto b, o poçço o s'elettrizza, manifestando in sce-a parete interna e in sce quella esterna doe careghe indute de segno oposto, de valô identico a quella da mezuâ (induçion completa). A resurtante divergença de fœugge de l'elettroscopio, determinâ da una carega pægia a quella de b distribuia in sce-a parete esterna do poçço, a l'é indipendente da-o mezo ch'o l'impe e da-a poxiçion de b: l'indicaçion de l'elettroscopio dipende coscì solo da-o valô de q e a ne permette a mezuaçion; o poçço de Faraday o l'é in grao de aprexâ de careghe de 10-15 C. O dispoxitivo, da primma concepio pe di esperiençe de elettrostatica, o g'ha un'importante apricaçion inti collettoî de carega, cilindretti conduttoî dœuviæ pe arecœugge a quantitæ de elettricitæ convoggiâ da di fasci elettronichi e ionichi.
Spaçio oscúo de Faraday[modìfica | modìfica wikitèsto]
Region no luminescente ch'a se forma inte l'interno de un tubbo a scarega .
Taçça de Faraday[modìfica | modìfica wikitèsto]
Strumento dœuviao inti esperimenti spaçiæ pe di osservaçioin de plasma .
Colegaménti esterni[modìfica | modìfica wikitèsto]
- Wikimedia Commons a contêgne di files in sce Michael Faraday


text:
Sô
O Sô (scìnbolo: ) o l'è a stella ciù vexinn-a a-a tæra e o centro do scistema de pianeti donde se troeuva a Tæra. O Sô a l'è a stella moæ do Scistema Soâ (do quæ a costituisce o 99,8% da massa), in gio a-a quæ orbita i oeutto pianeti prinçipæ, i pianeti nàni Çee, Pluton e Eris e i atri corpi ciù piccin, tra cui i asteròidi, molti meteoriti, e e comete, e a povie diffusa int'o spaçio. L'energia soâ, emanâ sotto forma de radiaçioin elettromagnètiche (luxe), a consente a vitta inscio nostro pianeta (sensa a luxe soâ no saiæ poscibile a fotoscintexi clorofilliann-a, ch'a produxe l'oscigeno necessaio pe a gran parte di ései viventi) e a detèrmina i fenomeni climatichi.
Âtri progètti[modìfica | modìfica wikitèsto]
- Wikimedia Commons a contêgne di files in sce Sô


text:
Tæra da Reginn-a Maud
A Tæra da Reginn-a Maud (Dronning Maud Land in norvegeize) a l'è un tòcco de còsta de l'Antartego tra o giassä Stancomb-Wills a 20° W e o giassä Shinnan a 44°38' E e con un settô d'entrotæra de 2600 km verso o Pòlo Sûd.
Descriçion e stöia[modìfica | modìfica wikitèsto]
A Tæra de Adélie a l'è ûn di Teritöi d'oltremâ Norvegeixi e a g'ha un'area de 2.5 milioin de km².
A sovranitæ da Norvexa in scia Tæra da Reginn-a Maud a no l'è riconosciûa internaçionalmente.
Atri progetti[modìfica | modìfica wikitèsto]
- Wikimedia Commons a contêgne di files in sce Tæra da Reginn-a Maud


text:
Giórno
'N giórno o l'è aproscimativaménte pægio a-o perîodo de ténpo into quæ a Tæra a finìsce 'na rotaçión conplêta in sciô pròpio asce[1], co-ina duâta de ciù ò mêno 24 ôe. 'N giórno solâre o l'è pe cóntra definîo cómme l'intervàllo tra-i doî moménti sucesîvi inti quæ, a-a mæxima poxiçión, o Sô o l'ariva a-o sò pónto ciù âto into çê[2]. I giórni in scî âtri pianêti se pêuan determinâ a-a mæxima manêa, scibén ch'o l’é ciæo che àn de longhésse despægie aprêuvo a-i vàrri intervàlli necesâi pe conpletâ 'na rotaçión. Prezénpio o giórno marçiàn, ciamòu sol, o l'è legerménte ciù lóngo, pægio defæti a 24h 37m 22.663s[3].
L'unitæ de mezûa "giórno" (con scìnbolo d) a l'è definîa cómme pægia a 86.400 segóndi, ò sæ l'unitæ de mezûa de bâze pe-o ténpo into scistêma internaçionâle de unitæ de mezûa. Iniçialménte definîo in tèrmini de möto òrbitâle da Tæra inte l'ànno 1900, da-o 1967 a definiçión do segóndo, e dónca do giórno, a l'è definîa in scîa bâze de 'na tranxiçión eletrònica de l'àtomo de çésio[4].
'N giórno civîle o l'è lóngo generalménte 24 ôe, ciù ò mêno 'n poscìbile segóndo intercalâ da l'ôa do Ténpo Cordinòu Universâle (in sìgla UTC) e, in çèrti câxi, aomentòu ò amermòu de 'n'oâ in quélli lêughi che pasan da ò inte l'ôa legâle. Pe de ciù, 'n giórno o pêu êse definîo ànche cómme ciaschedùn perîodo de vintiquàttro ôe, calcolòu da 'na mêzanéutte a-a sucesîva, into quæ 'na setemànn-a, 'n méize o 'n ànno o l'è divîzo, e a corispondénte rotaçión da Tæra in sciô pròpio asce.
A ògni mòddo l'ûzo da paròlla giórno o càngia in scîa bâze do contèsto into quæ a l'è dêuviâ: prezénpio quànde o se dîxe "o giórno e a néutte" l'espresción "giórno" a l'à 'n scignificâto diferénte, indicàndo defæti l'intervàllo de lûxe conpréizo tra dôe néutte sucesîve, ò o ténpo tra 'n'àrba e o tramónto. S'aregordâ cómme in zenéize, in mòddo scìmile a l'italiàn d'ancheu, a gh'êa l'espresción "di" pe indicâ o giórno intéizo cómme perîodo de lûxe, paròlla che però a no l'è ciù dêuviâ[5].
I modélli de vìtta biologicaménte determinæ di êse umâni e de tantìscime âtre spêce fan riferiménto a-o coscì dîto rìtmo circadiàn, bazòu in scîo giórno solâre da Tæra e in scîo cîclo giórno-néutte.
IntroduçiónModìfica
Giórno solâre vêoModìfica
O giórno solâre vêo o l'è definîo cómme o ténpo inpiêgòu da-o Sô pe arivâ dôe vòtte a-o pónto ciù âto da sò traietöia into çê, ò sæ o l'è pægio a l'intervàllo conpréizo tra dôe colminaçioîn sucesîve do Sô. Dæto che però l'òrbita terèstre, coscì cómme quélle de âtri pianêti, a no l'è perfetaménte circolâ, i ògètti viagian a divèrsce velocitæ in divèrsci pónti da sò òrbita (pe dirètta consegoénsa da segónda lézze de Kepler), co-o giórno solâre che dónca a no l'à a mæxima duâta into córso de l'ànno (ch'a l'è dónca mascìma a-o perihelion, co-a ciù âta velocitæ de rivoluçión de zenâ, e mìnima a lùggio, a l'aphélion). Aprêuvo a-o moviménto da Tæra lóngo 'n'òrbita ecentrìca e a-a sò rotaçión in sce 'n asce inclinòu, quésto perîodo de ténpo o pêu êse de ± 7,9 segóndi in sce l'intervàllo bâze de 24 ôe.
Inti ùrtimi decénni a longhéssa média do giórno solâre in sciâ Tæra a l'è stæta de 86.400,002[6] segóndi (ò 24,0000006 ôe) e inta duâta média de 'n ànno tròpico, dîto ànno solâre ascì, gh'è 365.242199 giórni solâri.
Giórno solâre médioModìfica
O giórno solâre médio, dêuviòu pe fìn civîli, o l'è pægio a-a duâta média di giórni solâri de tùtto l'ànno, ch'a l'è de ciù ò mêno 24 ôe. Aprêuvo a-o lentìscimo procèsso de ralentaménto da rotaçión terèstre (inte l'ùrtimo sécolo o giórno médio o s'è alonghîo de 1,7 millisegóndi) a duâta média do giórno solâre a l'è a-a giornâ d'ancheu legerménte superiôre a l'iniçiâle 86.400 segóndi, e dónca o giórno astronomìco o resta 'n pö ciù inderê de quéllo civîle (in média de 'n pö mêno d'un segóndo a l'ànno). Pe quésta raxón chi, a partî da-o 1972, o l'è a vòtte azónto 'n segóndo (o coscì dîto segóndo intercalâ) a-a fìn di 30 de zùgno ò, ciù de spésso, a-i 31 de dexénbre, de mòddo da conpensâ 'sto ritàrdo chi[7]. A-o 2017 a gh'è stæta a necescitæ d'azónze quésto segóndo "de ciù" vintisètte vòtte[8].
Giórno sciderâleModìfica
O giórno sciderâle o l'è pe cóntra o ténpo ch'o pàsa tra doî pasàggi consecutîvi da mæxima stélla a-o meridiàn de 'n çèrto lêugo in sciâ superfìcce terèstre, conscideràndo che, pigiàndo 'n còrpo celèste tànto lontàn, quésto o pêu êse asónto cómme fìsso. Quésto "giórno" o l'è legerménte ciù brêve de quéllo solâre, dæto che in quést'ùrtimo (ch'o pigia cómme riferiménto o Sô) bezéugna tegnî cónto che a Tæra, óltre che gjâ in sciô pròpio asce, a gja d'in gîo a-o Sô ascì e dónca, dòppo 'na rotaçión "asolûta" da Tæra, o meridiàn de riferiménto o no l'è ciù rivòlto vèrso a Sô, co-a Tæra ch'a doviâ gjâ ancón de 'n àngolo pægio a quéllo, into méntre conpîo, da sò rivoluçión.
In particolâ, o giórno sciderâle o l'è de quàttro menûti ciù cùrto rispètto a-e 24 ôe (ezataménte 23 ôe, 56 menûti e 4,09 segóndi), pe 366.2422 giórni sciderâli ògni ànno tròpico, dónca un de ciù rispètto a-i giórni solâri. O l’é ciæo che, in scî âtri còrpi celèsti, e longhésse di giórni, ségge solâri che sciderâli, sòn diferénti. Chi de sótta a gh'è 'na brêve tabélla co-e duâte di giórni inti vàrri còrpi do Scistêma Solâre[9]:
Giórno-NéutteModìfica
'N giórno, intéizo cómme o perîodo de lûxe distìnto da-a néutte, o l'è comuneménte definîo cómme o perîodo into quæ a lûxe do Sô a l'ariva a tæra diretaménte asuméndo l'asénsa de ògni òstàcolo. A longhéssa média do giórno a l'è però magiô da meitæ de vintiquàttro ôe giornaliêre, aprêuvo a dôe efètti: pe prìmma cösa o Sô o no l'è 'n pónto in sciâ vòtta celèste, dæto ch'o l'à 'n'anpiéssa aparénte de 32 menûti d'èrco, e, pe de ciù, l'atmosfêra terèstre a riflètte a lûxe do Sô in mòddo che quésta a l'ariva a tæra scìnn-a quànde o Sô o se trêuva de 34 menûti d'èrco de sótta a l'òrizónte. Dónca a prìmma lûxe solâre a l'ariva a-o seu za quànde o Sô o l'è ancón de ciù ò mêno 50 menûti d'èrco ciù in bàsso de l'òrizónte[10], fæto ch'o fa scì che a duâta média do giórno a ségge de 7 menûti ciù lónga de 12 ôe[11].
EtimologîaModìfica
A paròlla "giórno" a vêgne da-o tàrdo latìn diŭrnum (tempus), derivòu da l'agetîvo diurnus, ò sæ "giornaliêro", ch'o vêgne a sò vòtta da-o latìn dies, "giórno"[12].
Inte léngoe germàniche l'òrigine comùn a l'è inta réixe proto-germànica *dagaz[13], ch'a l'à dæto cómme rizultâti dagur in islandéize, dag in norvegéize, danéize, svedéize e olandéize, Tag in tedésco e, atravèrso l'ingléize antîgo dæg, o day ingléize. In particolâ, a-i 17 de òtôbre do 2015, day a l'è a 205° paròlla ciù dêuviâ inte l'ingléize americàn e a 210° inte l'ingléize britànico[14].
Unitæ de mezûaModìfica
'N giórno, indicòu co-o scìnbolo d e definîo cómme pægio a 86.400 segóndi o no l'è 'n'unitæ de bâze do scistêma internaçionâle ma o sò ûzo o l'è a ògni mòddo acetòu into SI. L'unitæ do SI de bâze pe-o ténpo a l'è defæti o segóndo.
Tra-o 1967 e o 1968, into tredicêximo CGPM (co-a Resolution 1) o Bureau international des poids et mesures (BIPM) o l'à ridefinîo o segóndo cómme:
... a duâta de 9.192.631.770 perîodi da radiaçión corispondénte a-a tranxiçión tra doî livélli iperfìn do stâto normâle de l'àtomo de çésio-133[4].
Dêuviàndo quésta definiçión, 'n giórno definîo segóndo o scistêma internaçionâle o l'è ezataménte pægio a 794.243.384.928.000 de 'sti perîodi chi. Inte 'n lunâio giuliàn i giórni sòn 365,25.
Segóndo intercalâModìfica
Sorviatùtto aprêuvo a-i efètti de marêe, o perîodo de rotaçión da Tæra a no l'è costànte, ma gh'è de variaçioîn minoî ségge inti giórni solâri che in quélli sciderâli. 'Ste variaçioîn chi, ch'àn portòu in mòddo particolâ a 'n alongaménto da sò duâta, sòn dovûe a-e marêe solevæ da-a Lùnn-a. Dæto o mòddo into quæ o l'è atoalménte definîo o segóndo, d'ancheu a duâta média de 'n giórno a l'è de 86.400.002 segóndi, aomentàndo de 1,7 millisegóndi a l'ànno (inti ùrtimi 2.700 ànni). A longhéssa de 'na giornâ de ciù ò mêno 620 milioîn de ànni fa, stimâ gràçie a-e coscì dîte "ritmiti" (prîe formæ da seu alternæ de arenària), a l'è defæti de sôlo 21,9 ôe.
De mòddo da mantegnî o giórno civîle aliniòu co-o moviménto aparénte do Sô, 'n giórno segóndo o Ténpo Cordinòu Universâle (UTC) o pêu inclùdde 'n coscì dîto segóndo intercalâ, de ségno negatîvo ò poxitîvo. Dónca, scibén che in génere o l'àgge 'na duâta de 86.400 segóndi SI, 'n giórno civîle o pêu êse lóngo 86.401 ò 86.399 segóndi SI ascì. I segóndo intercalæ sòn anonçiæ co-in çèrto antìçipo da l'International Earth Rotation and Reference Systems Service (in sìgla IERS), o quæ o mezûa a rotaçión da Tæra e determina se o l'è necesâio 'n segóndo intercalâ.
Giórno civîleModìfica
Pe motîvi civîli, 'n oràrio comùn o l'è tipicaménte definîo pe tùtta 'na región in sciâ bâze de l'ôa solâre locâle média in corispondénsa de 'n meridiàn centrâle. Quésti fûzi oràri àn comensòu a êse adotæ vèrso a meitæ do XIX sécolo, quànde sòn intræ in servìçio e prìmme ferovîe a oràri regolâri, prinçipalménte tra-i pàizi eoropêi éntro o '29. Da-o 2015 i fûzi oràri ancón in ûzo sòn 40, con quéllo centrâle (a partî da-o quæ sòn stæti definîi tùtti i âtri) ch'o l'è conosciûo cómme UTC±00, o quæ o l'adêuvia diretaménte o Ténpo Cordinòu Universâle.
A convençión ciù comùn a fa comensâ o giórno civîle a-a mêzanéutte, ò sæ in corispondénsa da colminaçioîn inferiô do Sô in sciô meridiàn centrâle do fûzo oràrio. 'N giórno coscì definîo o l'è pægio a quélli che sòn indicæ into lunâio. O giórno civîle o l'è comuneménte spartîo tra 24 ôe formæ da 60 menûti, con ògni menûto ch'o l'è formòu da 60 segóndi.
Ténpo metrìcoModìfica
Into XIX sécolo a l'êa difûza l'idêa de çèrne cómme unitæ de bâze do ténpo 'na fraçión decimâle (1⁄10.000 o 1⁄100.000) de 'n giórno astronomìco. Quésta idêa a faxéiva pàrte de 'n moviménto a favô de 'na decimalizaçión de l'indicaçión de l'ôa e do lunâio che però a no l'aviâ particolâ sucèsso aprêuvo a-a dificoltæ do pasàggio da-e unitæ de lóngo dêuviæ a quélle decimâli. Tra de quéste 'na de ciù comuîn o l'è stæto o çentigiórno, pægio a 14,4 menûti òpû 864 segóndi, pægio a l'unitæ tradiçionâle cinéize, ò kè, e vixìn a-o mùltiplo, inclûzo into scistêma internaçionâle do chilosegóndo (1.000 segóndi).
Cangiaménti de duâtaModìfica
Chi de sótta a gh'è a tabélla co-a duâta de 'n giórno in vàrri moménti da stöia da Tæra[15].
EstrêmiModìfica
Pe-a ciù pàrte de béstie diùrne a giornâ a l'incomensa a-o moménto de l'àrba e a finìsce a-o tramónto ma, pe-i êse umâni, co-e sò convençioîn sociâli e e sò conoscénse scentìfiche, àn dæto divèrsce definiçioîn a-i estrêmi da giornâ. Inta Bìbia ebràica, in particolâ into lìbbro da Génezi, 'n giórno o l'è definîo in tèrmini de "séia" e "matìnn-a" pöco prìmma ch'a l'è contâ a creaçión de 'n sô pe iluminâlo. O l'è defæti scrîto, inta Génezi 1:5, "e [Dîo] o l'à ciamòu a lûxe Giórno e o scûo Néutte. E a l'è stæta séia e a l'è stæta matìnn-a: prìmmo giórno".
Convençión comùn tra-i antîghi romén[16], tra-i antîghi cinéizi[17] e inti ténpi modèrni a l'è quélla ch'a fa iniçiâ o giórno civîle a-a mêzanéutte, ò sæ a-e 00:00, e ch'a vàdde scìnn-a-e 24 ôe sucesîve, ò sæ a-e 24:00, e quæ sòn ascì e 00:00 do giórno dòppo. Inte l'antîgo Egìtto o giórno o l'êa pe cóntra calcolòu tra 'n'àrba e quélla sucesîva, méntre o giórno ebràico o l'incomensa a-o tramónto òpû a-o prinçìpio da néutte, intéizo cómme o moménto into quæ sòn za conpàrse træ stélle de segónda magnitùdine.
Ànche inte l'Eoröpa do medioêvo a l'à segoîo quésta tradiçión, segóndo o scistêma dîto lunâio fiorentìn: inte 'sto scistêma chi dî "e ôe dôe" o indica che sòn pasæ dôe ôe da-o tramónto, co-i moménti prìmma da séia che dónca, rispètto a-o lunâio modèrno, se trêuvan de 'n giórno ciù inderê. Festivitæ cómme a Vigìlia de Dênâ, l'Halloween (a-a vigìlia do giórno di Sànti) ò quélla de Sànt'Agnéize sòn di rèsti do modéllo de lunâio ciù antîgo, quànde o giórno de fèsta o l'incomensâva a séia de quéllo prìmma. Prìmma do 1926, in Turchîa, êan dêuviæ tùtti doî i scistêmi, ò sæ quéllo tùrco, ch'o contâva e ôe a partî da-o tramónto, e quéllo "françéize", ch'o partîva za da-a mêzanéutte.
A validitæ di bigétti ò di abonaménti in sce 'n ò ciù giórni a pêu terminâ a-a mêzanéutte ò a l'oràrio da serâ, a segónda do quéllo ch'o se verifica prìmma. Però, se 'n servìçio cómme o traspòrto pùblico o va da 'n giórno a-e prìmme ôe de quéllo sucesîvo, i ùrtimi moménti do servìçio sòn de vótte conscideræ cómme pàrte do giórno prìmma.
NòtteModìfica
- ↑ (EN) Eric Weisstein, Day, in sce scienceworld.wolfram.com. URL consultòu o 27 agòsto 2021.
- ↑ (EN) Eric Weisstein, Solar Day, in sce scienceworld.wolfram.com. URL consultòu o 27 agòsto 2021.
- ↑ (EN) Michael Allison e Robert Schmunk, Technical Notes on Mars Solar Time as Adopted by the Mars24 Sunclock, NASA Goddard Institute for Space Studies. URL consultòu o 27 agòsto 2021.
- ↑ 4,0 4,1 (EN, FR) Bureau international des poids et mesures, SI base unit: second (s), in sce bipm.org. URL consultòu o 27 agòsto 2021.
- ↑ (LIJ, IT) TIG - dì, in sce zeneize.net. URL consultòu o 27 agòsto 2021.
- ↑ A média di ùrtimi 50 ànni a l'è de ciù ò mêno 86.400,002, co-a média anoâle into mæximo perîodo ch'a va da 86.400 a 86.400,003, méntre a longhéssa di sénci giórni a l'è andæta da 86,399.999 a 86,400.004 segóndi.
Véddi ascì o grafìco chi de sótta:
Fónte: (EN) International Earth Rotation and Reference Systems Service, Earth Orientation Parameters, in sce hpiers.obspm.fr. URL consultòu o 6 màzzo 2021 (archiviòu da l'url òriginâle o 6 màzzo 2021).
- ↑ (EN) Physical Measurement Laboratory - Time and Frequency Division, Leap Seconds, National Institute of Standards and Technology. URL consultòu o 27 agòsto 2021.
- ↑ (EN) Physical Measurement Laboratory - Time and Frequency Division, Leap Seconds Inserted into the UTC Time Scale, National Institute of Standards and Technology. URL consultòu o 27 agòsto 2021.
- ↑ (EN) Mary Beth Griggs, Shaky rings help scientists measure Saturn’s days, in sce theverge.com, 18 zenâ 2019. URL consultòu o 27 agòsto 2021.
- ↑ 32'½ + 34′ = 50′, dæto che 32 menûti d'èrco o l'è o diàmetro
- ↑ 50°/60 ÷ 360° × 2(for sunrise and set) × 24 hours ≈ 7 min
- ↑ (IT) giórno - Vocabolario on line, in sce treccani.it. URL consultòu o 27 agòsto 2021.
- ↑ (EN) J. P. Mallory e D. Q. Adams, The Oxford Introduction to Proto-Indo-European and the Proto-Indo-European World, Oxford, OUP Oxford, 2006, p. 124, ISBN 0-199-28791-0.
- ↑ (EN) English Words - Oxford Dictionaries Online, Oxford University Press. URL consultòu o 28 agòsto 2021.
- ↑ (FR) J.Kovalesky, Paléo-Astronomie, in L'Astronomie, vol. 83, p. 411. URL consultòu o 28 agòsto 2021.
- ↑ (LA) Plutarco, Quaestiones Romanae, II sécolo d.C., p. 84.
- ↑ (ZH) 柯劭忞, 清史稿, in sce zh.wikisource.org, p. 84. URL consultòu o 28 agòsto 2021.
Âtri progèttiModìfica
- Wikimedia Commons a contêgne di files in sce giórno
Colegaménti estèrniModìfica
- (EN) Day - Encyclopædia Britannica, in sce britannica.com. URL consultòu o 28 agòsto 2021.
- (IT) giorno - Treccani, in sce treccani.it. URL consultòu o 28 agòsto 2021.


text:
Barçellonn-a
Barçelonn-a ([barse'luŋa]; ofiçialmente Barcelona, in catalàn [bəɾs̙əˈlonə] e in spagnòllo [baɾθeˈlona]) a l'è ûnn-a çitæ da Spagna de 1 664 162 abitanti (dæto do 2020, area metropolitann-a instituçionâle: 3 239 337 abitanti), capolêugo da Catalogna, ûnn-a comunitæ autónoma da parte de levante do Stâto, öltre che de l'ömònima provinsa e da Comarca del Barcelonès.
Sovianominâ Ciutat Comtal o Ciudad Condal (Çitæ di Cônti), a l'è a segonda çitæ da Spagna pe nùmero di abitanti dapêu da capitale Madrid e a déxima de l'Union Europea.
Giögrafîa[modìfica | modìfica wikitèsto]
A s'attrêuva insciâ còsta do Mâ Mediterraneo, a-o nòrd-òvest de Spagna, 120 km a-o sûd di monti Pirenei, insce 'na cianûa limitâ da-o mâ (a est), da-a Serra de Collserola (a òvest), o sciûmme Llobregat (a sûd) e o sciûmme Besós (a nòrd).
Clìmma[modìfica | modìfica wikitèsto]
Barçelonn-a a l'ha ûn clima mediterraneo con quarche caratteristica atìppica pe questo génere de clima, comme ûnn-a quantitæ abastansa consistente d'ægoa in estæ e ûn mìnimo secondâio di preçipitaçioìn in invèrno. Questo perché Barçelonn-a, coscî comme tûtta a Catalogna, a risente d'a sêu poxiçión into Mediterraneo de ponente.
Zenâ e frevâ son i meixi ciû freidi; lûggio e agosto i ciû câdi. A ciû ærta tenperatûa mai registrâ inta çitæ a l'è stæta de +38,6 °C, o 12 de agosto do 2003, e a ciû freida i -7 °C de l'11 de frevâ do 1956. L'estæ do 2003, comme de résto in tûtta l'Euròpa de Ponente, a l'ha fæto segnâ o meize co-a tenperatûa media ciû ærta da quande o s'ha de registraçioìn (+27,8 °C comme media de agosto), mentre o frevâ do 1956 o l'è stæto o meize in media ciû freido do vintéximo secolo: 4,5 °C.
A poxiçión de Barçelonn-a tra a "Serra de Collserola" (no ciû elevâ de 516,2 metri) e o Mâ Mediterraneo, a fa sci che no ghe seggian grandi differense de tenperatûa tra o giorno e a nêutte inte tûtto l'anno. I fenòmeni de sòfoco, (afa in italiân, xafogor in catalân), son abastansa râri. De 'nvèrno, quande i sciûscian i venti de Maestrâle ò de Tramontann-a, a sensaçión de freido a pêu êse sentîa ciû viva.
E preçipitaçioìn son ben sparmæ inti tûtti i meixi e e stagioìn de l'anno, scibén se veddan de ciû in primmaveia e in ötûnno, ma e burrasche de stæ capitan de spesso ascî. Con tûtto che o gran freido o l'è còssa râra, quande e masse d'âia gelâ ôtrepassan o Gorfo de Lión portando o freido inscia Penixoa Iberica, scinn-a a Barçelonn-a a pêu vegnî a neie. A questo propòxito, o se ricòrda a neiadda do Denâ 1962, quande inscia çitæ i son cheiti 50 cm de neie into çentro e quaxi ûn metro inte artûe. Ciû de recente, de grandi neiadde son capitæ a novénbre do 1999 (mai coscî fîto scin da-o Seiçénto), a dexénbre do 2001 e into frevâ do 2018.
Stöia[modìfica | modìfica wikitèsto]
Pòsti de interèsse[modìfica | modìfica wikitèsto]
Architetûe religiôze[modìfica | modìfica wikitèsto]
- Catedrâle da Sànta Crôxe e Sànt'Eulalia
- Baxìlica de Sànta Màia do Mâ
- Sagrada Família
Architetûe civîli[modìfica | modìfica wikitèsto]
- Cantê navâle reâ de Barçellonn-a
- Casa Batlló
- Casa Milà
- Mercòu de La Boqueria
- Plaza de toros Monumental
- Palàçio da generalitæ de Catalogna
- Palàçio da Mûxica Catalànn-a
Architetûe militâri[modìfica | modìfica wikitèsto]
- Castéllo de Montjuïc
Âtro[modìfica | modìfica wikitèsto]
- La Rambla
- Plaça de Catalunya
- Plaça Reial
- Pàrco Güell
- Monuménto a Cónbo
Economîa[modìfica | modìfica wikitèsto]
Into 1992 a l'è stæta sede di Zêughi Olimpici de stæ. Into 2004 o se gh'è tegnùo pe-a primma vòtta o Forum Universâle de-e Curtùe, a çitæ a l'ha öspitóu l'Espoxiçión internaçionâle do 1888 e quella do 1929, e a l'è a sede fissa do Congresso Mondiâle de Tecnologîa Mòbile (Mobile World Congress) e de l'Unión pe-o Mediterraneo. Povendo contâ inscio turismo, insce o sêu porto e inscia vixinansa co-a Fransa (160 km da Le Perthus), a çitæ a l'è o segondo ciù grande çentro industriâle e finançiaio da Spagna dòppo Madrid, pe de ciù a l'è anche o pòrto ciù inportante into ànbito comerciâle e turistico e ùn di maggiôi d'Euròpa.
Coltûa[modìfica | modìfica wikitèsto]
Manifestaçioìn[modìfica | modìfica wikitèsto]
Fèste e fêe[modìfica | modìfica wikitèsto]
Comunicaçioìn[modìfica | modìfica wikitèsto]
Stràdde[modìfica | modìfica wikitèsto]
A çitæ de Barçellonn-a a l'è servîa da-e segoénti outostràdde:
- A2: a colega a çitæ co-a capitâle spagnòlla, Madrìd
- AP-2: va aprêuvo a-a A-2 ma s'aferma a Zaragoza
- C-16 e AP-7: colegàn a çitæ co-a Frànsa; a prìmma atravèrso i Pirenæi, a segónda pasando lóngo a còsta.
Ferovîe e traspòrti pùblici[modìfica | modìfica wikitèsto]
Barçellonn-a a l'è colegâ a-a ræ feroviària a âta velocitæ spagnòlla (AVE), che se ferman inta grànde staçión de Barcelona-Sants, gràçie a-i quæ gh'è di colegaménti dirètti co-o rèsto do pàize e co-a Frànsa.
O traspòrto pùblico o l'è garantîo da-a segónda metropolitànn-a ciù estéiza do pàize, formâ da 12 lìnie, pe 198 staçioìn, e lónga ciù de 160 chilòmetri. Se contàn ascì 6 lìnie de tranvài e 8 do servìçio feroviàrio urbâno (Cercanías Barcelona). Rigoàrdo a-o traspòrto pùblico in sce gómma inte gh'è 150 lìnie de coriêre urbâne e 53 èstra-urbâne.
Ariopòrti[modìfica | modìfica wikitèsto]
A çitæ de Barçellonn-a a l'è servîa prinçipalménte da l'ariopòrto de Josep Tarradellas Barcelona-El Prat (còdice IATA "BCN") ma, pe de scèlte ciù low-cost, són adêuviæ ascì i ariopòrti de Girona-Costa Brava (còdice IATA "GRO") o quéllo de Reus (còdice IATA "REU").
Aministraçión[modìfica | modìfica wikitèsto]
Distréiti[modìfica | modìfica wikitèsto]
O teritöio de Barçellonn-a o l'è sudivîzo, da-o 1984, inti segoénti dêxe distréiti:
Binelàggi[modìfica | modìfica wikitèsto]
Scìndichi de Barçellonn-a[modìfica | modìfica wikitèsto]
Galerîa d'inmàgine[modìfica | modìfica wikitèsto]
O monuménto dedicòu a Cristòffa Cónbo.
Nòtte[modìfica | modìfica wikitèsto]
- ↑ (ES) INE, Población por capitales de provincia y sexo.(2911), INEE.
- ↑ Da-o 1982 Pasqual Maragall i Mira
- ↑ Da-o 1997 Joan Clos
- ↑ Da-o 2006 Jordi Hereu
Âtri progètti[modìfica | modìfica wikitèsto]
- Wikimedia Commons a contêgne di files in sce Barçellonn-a
Colegaménti estèrni[modìfica | modìfica wikitèsto]
- (ES, CA, EN) Scîto ofiçiâ, in sce barcelona.cat. URL consultòu o 17 arvî 2021.


text:
Caistria
Caistria ò carestia (da-o latin caristia, foscia da carere "amancâ"), mancança ò grave scarscitæ de deræ alimentare con consegoente incremento da mortalitæ de tutta a popolaçion da zona corpia ò de çerti groppi a-o so interno, dovua à de caoze naturæ ò à de pedèmmie, guære, rivoluçioin, cicli econommichi.
Mentre in precedença e caistrie ean ligæ prinçipalmente a di cicli naturæ, into Medioevo e l’Etæ moderna se veificò in scingole aree de l'Œüropa de caistrie provocæ ascì da-e speculaçioin di propietai fondiai. O peigo de caistria o fu scin da l'Etæ antiga a-o centro de prócupaçioìn di aministraçioin pubbriche, che a-o riguardo alestin di scistemi de controllo di prexi e de vendie carmiæ de cereali e atri ben alimentari. S'aregorda çerte caistrie epocale, comme quella do 1315-17 e, ciu tardi, quella do 1590-92. Inte sti caxi chie, pe de ciu, e caistrie e a conseguente denutriçion da popolaçion favoin o sviluppo d'epidemie de pæsta ò d'atre maotie infettive. L’evoluçion econommica començâ co-a Rivoluçion industriâ a l'ha reizo meno frequente e caistrie e a i ha concentræ inte çerte parte do cianæa. A caistria do 1877 in Ciña a l'aviæ provocao 9 mioin de morti; sempre inta Ciña quella do 1929 into Hunan a caozò 2 mioin de morti. In India do 1876-78 ghe fu 5 mioin de morti e atretanto destrutiva a fu, tra i atre, a caistria into Bengalla do 1942-45. Inte l'Œüropa ocidentâ, i urtime vee caistrie gh'han avuo lœugo into 1709 (França, Inghiltæra, Scoççia), ma into 1845-49 ascì in Irlanda (evento caozao tra l’atro da 'na crixi inta produçion de patatte dovua à 'n'infeçion da peronospera) e diando a segonda guæra mondiâ. Inte l'Œüropa orientâ e caistrie fun assæ ciu frequente: graviscima quella inte l'Union Soviettica staliniaña do 1932-33, ch'a l'afrisse ciu de 40 mioin de individdoi e a caozò circa 7 mioin de morti. A caistria ciu grande do vinteximo seccolo e foscia a ciu grande de sempre a fu quella cineize do 1958-1961 aprœuv'a-o "Gran botto in avanti" do Mao Zedong con stimme che van dai 15 a-i 55 mioin de morti. O stato de caistria acuta o s'è fæto dapœu ciu ræo (Biafra 1968-70, Bengalla 1971, Etioppia 1973, Bangladesh 1974) e, e ciu votte, specce in Axa e Affrica, o l'è stæto provocao da-i squilibbri tra-a popolaçion e-e rissorse, da-a forte dipendença de l'agricortua, da-e particolæ condiçioin climattiche ch'han determinao tanto de brusche cheite inte l'amontâ mezan di ben alimentari (prez., pi-a seççia) quanto de locale diminuçioin di redditi agriccoli e de grave dificortæ into scangio di ben existenti insci-o mercao.
L’anallixi econommica de caistrie a l'ha riçevuo 'n importante contributo da-a riçerca do premmio Nobel pe l’economia A.K. Sen, o quæ o l'ha rilevao comme o frazzo, sciña drastico, da produçion çibea o no fornisce 'na spiegaçion sodisfaxente de caistrie inte 'n’economia de scangio. Quello che invece o l'è delongo determinante o l'è o colasso di ‘tittoli de scangio’, i oportunitæ oferte da-o mercao à 'n individdo de scangiâ merçe con çibbo. A perdia de tæ tittoli da parte dœu'n ò ciu groppi ocupaçionæ a pœu generâ, comme s'è veificao into Bengalla into 1974, 'na caistria sciña in assença de 'na diminuçion da disponibilitæ alimentâ. Di inçentivi econommichi che faççan cresce produçion e reddito e di incentivi polittichi fornii da-a democraçia, comme l’existença de partii d’opoxiçion che possan mette sotta acuza o governo e de 'na libbera informaçion, gh'han un rollo importante into prevegnî e contrastâ e caistrie.
Inta gran parte do mondo, specce inte zone tropicæ, anche in assença de caistria i ommi sofran ancœu d'ipoalimentaçion e de mânutriçion, e in particolâ de mancança de proteiñe, da-a quæ deriva 'na deboleçça generâ e despæge carençe speciffiche.
Into 2009 s'è carcolao chi-a famme a l'afrizeiva un miliardo de persoñe.
Bibliografia[modìfica | modìfica wikitèsto]
- Carestia, in Enciclopedia Italiaña, Treichen.
Atri progetti[modìfica | modìfica wikitèsto]
- Wikimedia Commons a contêgne di files in sce caistria


text:
Catæn-a I de Ruscia
Catæña II (ruscio Ekaterina Alekseevna) dita "a Grande" , imperatrixe de Ruscia (Stettin 1729 - Carskoe Selo 1796).
Jean-Marc Nattier (1685-1776), Catæn-a I de Ruscia, 1717 (San Peoburgo, Ermitage)
Dæti personâli
Mòrte: Carskoe Selo, 1796
Paize: Ruscia
Âtre informaçioìn
VìttaModìfica
Nasciua Sofia-Federica-Amalia, figgia do prinçipe todesco de Anhalt-Zerbst, into 1745 a l'andò sposa a-o granducca Pê Fëdorovič, erede a-o trono ruscio. Intelligente, colta e senscibile, l'ea inevittabile che co-o maio incolto avegnisse una rottua; e quande o Pê III, alienaose a Guardia e i circoli de corte pe-e so preferençe prusciañe, o vègne deposto e doppo pochi giorni amaççao, a Catæña, o 20 zugno 1762, a salì a-o trono.
A rivelò a so educaçion illuministica inte un dispotismo paternalistico, largo de interventi e de iniçiative inte tutti i campi, a commençâ da-a speciale instruçion (nakaz) co-a quæ a proponeiva a-a commiscion convocâ into 1767 o progetto de 'n nœuvo codexe inspiao a-o Montesquieu e a-o Beccaria.
Soffocâ a grande rivolta do cosacco E. Pugačëv (1774-1775), a Catæña a s'interessò a-i problemi de l'instruçion, a restaorò e finançe e a riformò o governo locâ co l'instituçion di governoei, mentre a-o centro a l'attoava o prinçipio do poei ministeiâ unitaio. Questo scignificava ascì un inreddenimento e 'n ritorno a poxiçioin ciu aotocratiche e reaçionaie, com'é testimoniao da-a question di servi da gleba che, nonostante i longhi loei preliminæ de riforma, de fæto aomenton de numero: e da-o 1783 fu sciña proibio a-i contadin de passâ da 'n proprietaio a l'atro. Inreddenimento ch'o l'ea destinao a inasprîse doppo i avegnimenti françeixi do 1789.
Into proseguî a politica estera do Pê o Grande, a Catæña a se propose de risolve dueivemente o problema turco e quello polacco. Da-a Turchia, doppo a guæra do 1768-1774, a l'ótègne, inta paxe de Küciük-Qainarge (1774), o confin a-o sciumme Bug, o diritto de proteçion in sce-i crestien ortodosci di Balchen, l'indipendença da Crimea (che into 1783 insemme a-o Kuban a fu anessa a-a Ruscia). Quanto a-o problema polacco, atraverso di interventi inti afæ interni de quello paise e o conligamento co-a Pruscia e co l'Aostria, a Catæña a poette zonze a-e sucescive spartiçioin do 1772, do 1793 e do 1795, ótegnindo tutte e regioin orientæ da Polonia.
De spiito vivaxe e averto, a Catæña a svolse una çerta attivitæ lettiaia: œuvie drammatiche, articoli, schiççi satirichi, drammi e riçerche storiche, trattæ polemichi e memoie, tutti scingolarmente rapresentativi da societæ russa e œüropea do tempo.
A fu ciutosto dissolua a so vitta privâ, inta quæ ebban parte vari famoxi favoii.
Âtri progèttiModìfica
- Wikimedia Commons a contêgne di files in sce Catæn-a I de Ruscia


text:
Lassio
O Lassio, a l'è 'na region de l'Italia centrâle de 5 mioin de abitanti, con capoleugo a capitâle d'Italia Romma. O confinn-a a nòrd co-a Toscann-a e l'Umbria, a levante co-e Marche, l'Abrusso e o Molïse, a sûd co-a Campannia, e a ponente co-o mâ Tirren.
Capoleughi de provinsaModìfica
I capoleughi de provinsa do Lassio son (in ordine arfabetico):
NòtteModìfica
- ↑ Òperatîva da-o 1970
- ↑ Dæto Istat - Popolaçión rescidénte a-i 31 de dexénbre 2020.
Âtri progèttiModìfica
- Wikimedia Commons a contêgne di files in sce Lassio


text:
Croaçia
A Croàçia (Hrvatska in croâto, prononçiòu [xř̩ʋaːtskaː]), conosciûa ofiçialménte cómme Repùbrica de Croàçia (Republika Hrvatska in croâto, prononçiòu [ˈrepǔblika ˈxř̩ʋaːtskaː]), a l'é 'n pàize a-a croxêa tra l'Eoröpa meridionâle e sùd-òrientâle.
GiögrafîaModìfica
A Croàçia a confìnn-a co-a Slovénia a nòrd-òvest, con l'Ungherîa a nòrd-èst, co-a Sèrbia a levànte e con Bòsnia-Erçegòvina e Montenéigro a sùd-èst. Afaciâ in sciô Mâ Adriàtico a sùd-òvest e a ponénte, a l'à 'n confìn marìtimo con l'Itàlia ascì. A capitâle da Croàçia, e çitæ ciù grànde do pàize ascì, a l'é Zagàbbria, capolêugo de unn-a de vìnti regioìn inte quæ a l'é spartîa a naçión. A Croàçia a l'à 'n'àrea de 56.594 km2 e 'na popolaçión de squæxi 3,9 milioìn de persónn-e.
StöiaModìfica
I Croâti són arivæ inta zöna into sécolo VI, creàndo doî ducâti vèrso o sécolo IX. A Croàçia a l'é stæta riconosciûa pi-â prìmma vòtta cómme stâto indipendénte a-i 7 de zùgno de l'879, co-o régno do Dùcca Branimir. O prìmmo rè di croâti o l'é stæto o Tomislav inte l'ànno 925, moménto into quæ a Croàçia a l'é stæta elevâ a-o status de régno ascì. Aprêuvo a-a crîxi de sucesción caxonâ da-a fìn da cazàdda Trpimirović, o régno o l'é finîo pe unión personâ inte quéllo de Ungherîa a partî da-o 1102. Inte l'ànno 1527, pe contrastâ l'invaxón òtomànn-a, o parlaménto da Croàçia o l'à elezûo o Ferdinàndo I d'Asbùrgo a-o tröno croâto.
Inte l'òtôbre do 1918 a nàscita do stâto di Slovêni, Croâti e Sèrbi, indipendénte da l'inpêro oustro-ungarìco, a l'é stæta proclamâ a Zagàbbria e, into méize de dexénbre de quéllo ànno, o s'é unîo a-o nêuvo Régno de Iogoslàvia. Aprêuvo a l'invaxón da Iogoslàvia da pàrte de fòrse de l'Àsse, a ciù pàrte da Croàçia a l'é stæta incorporâ into pàize colaboraçionìsta do Stâto Indipendénte de Croàçia, o quæ o l'à incomensòu a persegoitâ Sèrbi, Ebrêi e Sìngai[1]. 'N moviménto de rexisténsa o l'à portòu a-a creaçión da Repùbrica Socialìsta de Croàçia, a quæ dòppo a goæra a l'é diventâ unn-a de naçioìn costitoénti da nêuva Repùbrica Socialìsta Federâle de Iogoslàvia. A-i 25 de zùgno do 1991 a Croàçia a l'à diciaròu a sò indipendénsa, a-a fìn òtegnûa depoî i quàttro ànni da coscì dîta goæra croâta de indipendénsa.
Economîa e polìticaModìfica
A Croàçia a l'é clascificâ da-a Bànca Mondiâle cómme 'n'economîa a âto rédito e 'n livéllo asæ âto de svilùppo segóndo a scâ de l'Ìndice de Svilùppo Umâno. I setoî ciù inportànti de l'economîa croâta són, inte l'òrdine, i servìççi, l'indùstria e l'agricoltûa. O turìsmo o l'é 'n'ativitæ econòmica asæ inportànte, co-a Croàçia ch'a l'é consciderâ tra e vìnti destinaçioìn turìstiche ciù popolâri a-o móndo. O Stâto croâto o l'à ancón o contròllo in sce pàrte de l'economîa, fæto ch'o pòrta a di gréndi investiménti into setô pùblico. L'Unión Eoropêa a l'é o ciù inportànte pàrtner comerciâle da Croàçia. A naçión a garantìsce ascisténsa sociâle, ascisténsa sanitâia universâle e educaçión primâia e secondâia de bàdda a tùtti i sò çitadìn méntre o supòrto a-o setô colturâle, a-i mézzi de comunicaçión e a l'editorîa, o l'é fornîo da instituçioìn pùbliche e investiménti privæ.
A Croàçia a l'é 'na repùbrica parlamentâre, ménbro de l'Unión Eoropêa, de Naçioìn Unîe, do Conséggio d'Eoröpa, da NATO, da WTO e tra i fondatoî de l'Unión pe-o Mediterànio. Parteçipànte atîvo a-e miscioìn de peacekeeping de Naçioìn Unîe, a Croàçia a l'à mandòu de trùppe inte l'ISAF e a l'à avûo o séggio no permanénte do Conséggio de Seguéssa de Naçioìn Unîe pe-o biénio 2008-2009. A partî da l'ànno 2000 o govèrno croâto o l'à fæto di gréndi investiménti inte infrastrutûe, spécce inte vîe de traspòrto pàrte di coscì dîti coridoî paneoropêi.
NòtteModìfica
- ↑ (EN) Matjaž Klemenčič e Mitja Žagar, The former Yugoslavia's diverse peoples: a reference sourcebook, ABC-CLIO, 2004, ISBN 1-576-07294-0.
BibliografîaModìfica
- (EN) Ivo Goldstein, Croatia: A History, C. Hurst & Co. Publishers, 1999, ISBN 1-850-65525-1.
- (HR) Damir Agičić, Dragutin Feletar, Anita Filipčić, Tomislav Jelić e Zoran Stiperski, Povijest i zemljopis Hrvatske: priručnik za hrvatske manjinske škole, Nakladna kuća "Dr. Feletar", 2000, ISBN 95-36-23540-4.
- (EN) Peterjon Cresswell, Time Out Croatia, Time Out, 2006, ISBN 1-904-97870-3.
- (EN) Branka Magaš, Croatia Through History: The Making of a European State, Saqi, 2007, ISBN 0-863-56775-4.
Âtri progèttiModìfica
- Wikimedia Commons a contêgne di files in sce Croàçia
Colegaménti estèrniModìfica
- (HR, EN) Scîto ofiçiâ do govèrno, in sce vlada.gov.hr. URL consultòu l'8 arvî 2022.
- (EN, HR, DE, IT, CS, FR, JA, HU, NL, PL, RU, SK, SL, ES, SV) Scîto turìstico ofiçiâ, in sce croatia.hr. URL consultòu l'8 arvî 2022.


text:
Zazun
O zazun (pl. zazun ò zazuin[1] - da-o latin ieiūnus) o l'è 'n periodo d'astenscion totâ ò parçiâ da-i alimenti – segge voentaia segge in osservança de 'na prescriçion mega ò de 'n precetto ecclexiastego – diante-o quæ l’organismo o consumma i materiæ nutritivi amugiæ in precedença.
Meixiña[modìfica | modìfica wikitèsto]
Comme conseguença do zazun se manifesta una perdia de peizo do corpo: a diminuçion de peizo a no l'è liniâ ma a ralenta co-o tempo. A perdia de proteiñe e de sostançe minerale, con quella de l'ægoa a queste associâ, a l'è o prinçipâ fatô responsabbile da perdia de peizo iniçiâ; sucescivamente una parte sempre maggiô da perdia de peizo a l'è imputabbile a-o consummo do grasso corpóio. A rescistença a-o zazun a cangia segondo i organismi, ma o l'è squæxi pægio pe tutti o limmite estremo da perdia globâ de peizo (circa o 40%) ch'a caoza a morte pe inaniçion. A rescistença a-o zazun relativo, con adegoao consummo d'ægoa, inte persoñe adulte e sañe a pœu protrâse pe squæxi doi meixi. O consummo di depoxiti organnichi de riserva e di despægi tesciui durante o zazun o no corpisce mæximamente i varri tesciui: o l'è mascimo pe-o tesciuo adipozo – ch'o l'è un veo depoxito de riserva –, conscidieive pe-o figæto e o sangue, assæ modesto pe-i muscoli, squæxi nullo pe-o scistema nervozo.
Religioin[modìfica | modìfica wikitèsto]
Into zazun pe scopi religioxi gh'è da distingoe o zazun privao, remisso a-a voentæ di scingoli, da-o zazun pubbrico, vosciuo da l'intrega comunitæ. Questo o pœu êse naturâ, conscistente inte l'astinença assolua da-o mangiâ e da-o beive, ò convençionâ, co-o permisso de dœuviâ in çerta mezua çerti çibbi e bevande. Quant'a-o scopo ascì, e quindi a-o so senso e valô, o zazun o varria grandemente. Inançitutto o pœu êse l'esprescion naturâ do doo, e quindi êse dœuviao comme çeimonnia de desmuo. Sott'atro aspetto, o zazun o l'è taloa dœuviao comme atto de purificaçion preparatoia pi ogni opiaçion ch'a mette in comunicaçion l'ommo con Dê, e specce pi-a manducaçion do çibbo sacramentâ: coscì inta festa de Tesmoforie à Atene, inti misteii d'Eleuxi, d'Attis e d'Ixide, inta prattica da magia, inte l'Upavazatha di Bramen, ecc. Senso anallogo g'ha o zazun ch'o precede presso i crestien o bateximo, l'œücaristia e l'orde sacro. De ciu o zazun o l'ha acattao o senso de 'n atto de penitença, ordenaiamente acompagnao da-a preghea, pi ótegnî o perdon de peccæ: coscì presso i Ebrei a grande festa de l'espiaçion, o giorno 10 do meize settimo, a conscisteiva prinçipalmente into zazun (Levitico, XVI, 29) e quindi a l'ea ascì dîta ἡ vnσteίa "o zazun" (Atti, XXVII, 9). Ciu tardi o zazun o l'è stæto prinçipalmente consciderao mezo de mortificaçion de pascioin, specce da goa; ma coscì ascì o l'ha conservao o so valô religiozo comme gradio a Dê e meitóio, onde a-o tempo de Cristo o zazun o l'ea ritegnuo uña de træ œuvie meitoie da pietæ giudaica, e da-i mussurmoen o l'è posto fra i çinque dovei religioxi essençiæ.
O Gexo o s'è servio do zazun de 40 giorni (Matê, IV, 2; Lucco, IV, 2), comme preparaçion a-a so predicaçion; o l'ha riconosciuo espressamente o zazun quâ mezo pi ótegnî a força do spiito necessaia pe cacciâ i demonni ciu possenti (Mattê XVII, 21), e quant'a l'uzo do zazun commi œuvia meitoia, lonxi da-o riprovâlo, o l'inteize portâ 'na coreçion a-e perverscioin farizæghe. Stà o fæto però che diante a predicaçion ni o Gexo ni i so discippoi zazunon de propoxito; pe-o momento e necescitæ e o fruto da so predicaçion conseggiavan atro (Marco II, 13-27 e parallelli III, 20; ghe, 31).
A Gexa invece a seguì, de bon'ôa, l'uzo di Giudei che soleivan zazunâ doe votte a-a settemaña (o lunesdì e a zœuggia), ma in giorni despægi da liatri, saiv'à dî o mâcordì e o venardì (Didaché, VIII, 1), escluzo donque sempre o sabbo. I giorni de zazun se divan dies stationis ò vigiliae, pe l'analogia co-a guardia che fava i militari, necessaiamente zazunando, inti posti avançæ. A streita astinença a se rompiva a-a seja co-a çelebraçion de l'œücaristia, ma into sec. III començò in Ocidente l'uzo de rompî o zazun à nona (ciu tardi sciñ à sesta, saiv'à dî à mezogiorno, co-ina çeña piciña a-a seja), estendendolo in compenso a-o sabbo doppo.
Scin à l'etæ subapostollica remonta l'instituçion pubbrica do zazun pasquâ, pe 'na ciu streita interpretaçion da paola do Gexo relativa a-o zazun durante l'assença do spozao (Marco, II, 20). De Gexe l'inteizan into senso che se dovesse zazunâ into sabbo santo, o giorno tra-a morte e a ressureçion, di atre gh'azonsan ascì o venardì, giorno da morte, e di atre, a-a meitæ do sec. III, ghe compreizan tutta a settemaña santa. Dapœu à l'idea da pascion se g'azonse quella do zazun praticao da-o Gexo into dezerto pe 40 giorni, e coscì ne vègne a quaixima, ò zazun de quaranta giorni, compreizo a setemaña santa. Otr'a-a quaixima, i Greghi g'han atri trei tempi de zazun: un, squæxi atrettanto longo, primma do Dênâ, dito de San Feipo, perché o comença da-o giorno da festa de questo apostolo, da liatri o 14 novembre; un atro dito di Apostoli, da-o lunesdì doppo Pentecoste scin a-a festa di santi Pê e Paolo, o 29 zugno; e l'urtimo, dito de Maja, da-o 1 a-o 15 d'agosto, festa de l'Assonçion (koίunσις) da Vergine, ma in origgine de 'na sola settemaña. In Ocidente, S. Aostin o conosce un breve zazun doppo Pentecoste e un atro primma de Dênâ; ma into sec. V a Romma S. Lion Magno (440-61) o no ne fa arcuña mençun. A Romma invece, segondo o Liber pontificalis, scin da-o tempo de S. Callisto (217-222), fu introduto l'uzo - aparentemente aprœuv'a-i testi sacri do Zacaja, VIII, 19, e Salmo IV, 8, ma in realtæ probabilmente aprœuv'à l'esempio di gentili - de 'n zazun, o mâcordì, venardì e sabbo, inti meixi di arecugeite do gran, do vin e de l'œuio, saiv'a dî zugno, settembre e dexembre. De chì vègne pe tutto l'Ocidente l'uzo do zazun di quattro tempi ò tempora (in todesco Quatember).
Bibliografîa[modìfica | modìfica wikitèsto]
- (IT) Silvestro BAGLIONI - Umberto FRACASSINI, Enciclopedia Italiana, 1931.
Notte[modìfica | modìfica wikitèsto]
- ↑ A Zena o plurâ de paole terminante in -ê, -î, -û, -en, -in e -un o doviæ ese invariao, saiv'à dî che çe seren, fî picin e mû zazun pœuan ese tanto scingolæ che pluræ (cfr. i un e i atri), e difæti præ Pedevilla, præ Persoglio e o mego Gismondi dœuvian o plurâ zazun (pe no parlâ de l'Anonnimo Zeneize). D'atro canto no se pœu no tegnî conto do fæto che-o De Franchi, o Piaggio e o Nicolla Baçigalô dœuvian o plurâ zazuin.
Atri progetti[modìfica | modìfica wikitèsto]
- Wikimedia Commons a contêgne di files in sce Zazun


text:
Kosovo
O Kosovo (Kosova ò Kosovë in albanéize, prononçiòu [kɔˈsɔva] ò [kɔˈsɔvə], KocoBo in sèrbo[1], prononçiòu [kôsoʋo]), conosciûo ofiçialménte cómme Repùbrica do Kosovo (Republika e Kosovës in albanéize, Peпyблиka KocoBo in sèrbo[2]), o l'é 'n pàize a riconosciménto limitòu de l'Eoröpa sùd-òrientâle. O Kosovo o l'à diciaròu in mòddo unilaterâle a sò indipendénsa a-i 17 de frevâ do 2008[3] e, d'ancheu, o l'é riconosciûo cómme 'n stâto sovràn da 97 pàixi de Naçioìn Unîe.
GiögrafîaModìfica
O Kosovo o confìnn-a co-a Sèrbia a nòrd e a levànte, co-a Macedònia do Nòrd a sùd-èst, con l'Albanîa a sùd-òvest e co-o Montenéigro a ponénte. O se trêuva a-o céntro da penîzoa balcànica e o l'à 'n'àrea de 10.887 km2, pe 'na popolaçión de 1,8 milioìn de persónn-e. O teritöio do Kosovo o l'é pi-â ciù pàrte òcupòu da-e dôe cianûe da Metohija e da Ciànn-a di Mèrli; e artûe de Àrpi Albanéixi e di Mónti Šar se trêuvan, rispetivaménte, inta pàrte sùd-òcidentâle e inte quélla de sùd-èst do pàize. A sò capitâle, e çitæ ciù grànde da naçión ascì, a l'é Pristina.
StöiaModìfica
Inte l'etæ clàscica, o teritöio do modèrno Kosovo o l'êa abitòu sorviatùtto da-a tribù di Dardâni, i quæ àn creòu 'n pàize indipendénte conosciûo co-o nómme de Régno de Dardània into sécolo IV prìmma de Crìsto. L'àrea a l'é stæta conquistâ da l'inpêro romàn into sécolo I prìmma de Crìsto, restàndo dónca pe-o milénio a vegnî inte l'inpêro bizantìn. O domìnio di grêghi o l'é duòu scìnn-a-i sécoli VI-VII, inti quæ o contròllo do Kosovo o l'é stæto contestòu da-i pòpoli Slâvi e, pöi, da-o Prìmmo Inpêro Bùlgaro ascì. Into sécolo XIII, o Kosovo o l'é diventòu o cheu do stâto medievâle da Sèrbia, óltre che a sêde da gêxa ortodòssa sèrba a partî da-o sécolo XIV, ö sæ quànde o l'é stæto elevòu a patriarcâto[4]. L'espansción òtomànn-a inti Balcàni tra a fìn do sécolo XIV e o prinçìpio do sécolo XV a l'à portòu a-o declìn e a-a chéita de l'inpêro sèrbo, co-a batàggia da Ciànn-a di Mèrli do 1389 ch'a l'é consciderâ un di moménti cruçiâli da stöia da Sèrbia medievâle. L'inpêro òtomàn o l'à conpletòu a conquìsta de l'àrea depoî a coscì dîta segónda batàggia do Kosovo, controlàndo coscì o pàize scìnn-a-o prinçìpio do sécolo XX.
Vèrso a fìn do sécolo XIX, o Kosovo o l'êa o céntro do moviménto naçionâle albanéize, co-o sccéuppo de dôe inportànti rivòlte into 1910 e into 1912. Co-a batòsta patîa inte goære balcàniche, i tùrchi àn çedûo a zöna a-a Sèrbia e a-o Montenéigro. Ste naçioìn chi són dónca ìntræ, depoî a Prìmma Goæra Mondiâle, inta Iogoslàvia e, dòppo 'n perîodo sott'a-o regìmme unitâio do Régno de Iogoslàvia, co-a costituçión promulgâ dòppo a Segónda Goæra Mondiâle a l'é stæta costitoîa a provìnsa socialìsta aotònoma do Kosovo e da Metohija a l'intèrno da repùbrica costitoénte iogoslâva de Sèrbia. E tenscioìn in Kosovo tra e comunitæ albanéize e sèrba se són agravæ into córso do sécolo XX, scceupàndo de vòtte in scóntri violénti ch'àn portòu in sciâ fìn a-a goæra do Kosovo, finîa co-o retîo de l'armâ iogoslâva e a creaçión de l'UNMIK da pàrte de Naçioìn Unîe. O Kosovo o l'à dónca diciaròu in mòddo unilaterâle a sò indipendénsa a-i 17 de frevâ do 2008[3], òtegnìndo o riconosciménto diplomàtico de 97 stâti ménbri de Naçioìn Unîe. A ògni mòddo a Sèrbia a no riconósce o Kosovo cómme 'n stâto sovràn, continoàndo a rivendicâlo cómme sò provìnsa costitoénte aotònoma do Kosovo e da Metohija, scibén ch'a riconòsce l'aotoritæ governatîva de instituçioìn do Kosovo a partî da l'acòrdio de Bruxelles do 2013[5].
Economîa e polìticaModìfica
O Kosovo o l'é 'n pàize in vîa de svilùppo, co-în'economîa a rédito médio-âto. A naçión a l'à avûo 'na fórte cresciànsa econòmica a partî da-a sò indipendénsa, aomentàndo o sò PIL pe tùtti i ànni fêua de quélli da crîxi finançiâia do 2007-2008. A sò monæa ofiçiâ a l'é, de facto[6], l'éoro, scibén ch'o Kosovo o no fa pàrte de l'Unión econòmica e monetâia de l'Unión Eoropêa[7].
O Kosovo o l'é un di ménbri do Fóndo Monetâio Internaçionâle e da Bànca Mondiâle, pe de ciù o l'é in córso o procèsso pe l'adexón a l'Interpol e o l'é un di pàixi òservatoî de l'Òrganizaçión da Coperaçión Islàmica.
NòtteModìfica
- ↑ Trasliteròu in Kosovo
- ↑ Trasliteròu in Republika Kosovo
- ↑ 3,0 3,1 (EN) Accordance with International Law of the Unilateral Declaration of Independence in Respect of Kosovo (PDF), International Court of Justice, 22 lùggio 2010. URL consultòu o 5 màzzo 2022 (archiviòu da l'url òriginâle o 24 seténbre 2020).
- ↑ (EN) M. E. Sharpe, Ethnic Groups and Population Changes in Twentieth-Century Central-Eastern Europe, 2003, p. 364, ISBN 0-765-61833-8.
- ↑ (EN) Nikolas K. Gvosdev, Kosovo and Serbia Make a Deal, Foreign Affairs, 24 arvî 2013. URL consultòu o 5 màzzo 2022.
- ↑ Aprêuvo a-o fæto che no gh'é stæto nisciùn acòrdio formâle con l'UE. L'adoçión de l'éoro a vêgne da l'ûzo (de facto ànche lê) do màrco tedésco cómme monæa ofiçiâ scìnn-a-o 2002, sostitoîa dónca da-o sò sucesô.
- ↑ (EN) The euro outside the euro area, in sce ec.europa.eu. URL consultòu o 6 màzzo 2022.
BibliografîaModìfica
- (EN) Miranda Vickers, Between Serb and Albanian: A History of Kosovo, Hurst & Company, 1998, ISBN 1-850-65358-5.
- (EN) Noel Malcolm, Kosovo: A Short History, Macmillan, 1998, ISBN 0-333-66612-7.
- (EN) Andrew Herscher, Violence Taking Place: The Architecture of the Kosovo Conflict, Stanford University Press, 2010, ISBN 0-804-77622-9.
- (EN) Robert Elsie, Historical Dictionary of Kosovo, 2ª ed., Scarecrow Press, 2010, ISBN 0-810-87483-0.
- (EN) Andrea Lorenzo Capussela, State-Building in Kosovo: Democracy, Corruption and the EU in the Balkans, Bloomsbury Publishing, 2015, ISBN 1-786-73983-6.
- (EN) Sabrina P. Ramet, Albert Simkus e Ola Listhaug, Civic and Uncivic Values in Kosovo: History, Politics, and Value Transformation, Central European University Press, 2015, ISBN 96-33-86074-1.
Âtri progèttiModìfica
- Wikimedia Commons a contêgne di files in sce Kosovo
Colegaménti estèrniModìfica
- (SQ, SR, EN) Scîto ofiçiâ do govèrno, in sce kryeministri.rks-gov.net. URL consultòu o 5 màzzo 2022.
- (SQ, SR, EN) Scîto ofiçiâ do parlaménto, in sce kuvendikosoves.org. URL consultòu o 5 màzzo 2022.
- (SQ, SR, EN) Scîto ofiçiâ do prescidénte, in sce president-ksgov.net. URL consultòu o 5 màzzo 2022.


text:
Martin Lutero
Martin Lutero (Eisleben, 10 novenbre 1483 - Eisleben, 18 frevâ 1546) o l'è stæto un pensatô religiozo, ch'o l'ha dæto avîo a-o Protestanteximo.
Vìtta
Fratte de Wittenberg inta Sassonia, o scriveiva in to 1517 e sò famoze 95 texi, in te quæ o condannava a pratica da Gexa de vende e indulgense (vosciüa da-o pappa Leone X pe arecögge e palanche necessaie pe a construsion da cupola da basilica do San Pê, a Romma). O 5 dexembre do 1520 o Lutero o brüxava a bolla papale che a ghe imponeiva de retiä e sò affermasioin, penn-a a scomünega. Comme conseguensa Leon X o scomünegava effettivamente Lutero in to zenä do 1521.
L'imperatô Carlo V o convocava a Dieta de Worms (unn-a assemblea di maggiorenti de çittæ tedesche) con l'intension de costrenze Lutero a rinnegä e sò idee. Però Lutero o restava fermo in sce e sò poxisioin, forte anche de l'appoggio do prinçipe Ferdinando de Sassonia.
In seguito o se saieiva ascoso pe un anno in te un castello, dove o l'avieiva tradüto a Bibbia in tedesco pe mettila a dispoxision anche de chi no conosceiva o latìn: defæti segondo lê doveiva vaì o libero esamme: ogni fedele o doveiva avei a poscibilitæ de lezze e interpretä e Sacre Scrittüe. A fede luterann-a a piggiava velocemente campo, segge tra i nobili che tra i villen. Questi ürtimi in ti anni 1524-1525 descadenavan ascì 'na rivolta, che però o Lutero o condannava.
Segundo o riformatô bezögnava avei libertæ spirituale, ma rispettä l'autoritæ di prìnçipi in campo politico. In seguito ghe saieva stæto 'na guæra fra i prìnçipi luteren e Carlo V ch'o difendeiva o Catoliceximo: questa guæra a saieiva finìa solo in to 1555 (Paxe de Augusta), con Lutero zà morto. A Germania a se divideiva fra i stati cattolichi e quelli protestanti. A l'êa o prinçìpio da riforma protestante.
Âtri progetti
- Wikimedia Commons a contêgne di files in sce Martin Lutero


text:
Biologia
Biologia - L’insemme de sciençe chi resguardan i organismi viventi. Da-o ponto de vista da clascificaçion di viventi, a biologia a se distingue in vegetale (botanica) e animale (zoologia); se invece se ten conto di aspetti segondo i quæ l’organismo o pœu ese studiao, demmo distingue comme ramme de sciençe biologiche: a morfologia, a fixiologia, a genetica, a biologia molecolare, a patologia, segondo che se consciddere a forma, e funçioin, l’ereditarietæ o le condiçioin anormale di organismi.
Queste disciplin-e se suddividdan a so votta in varie seçioin, segondo ch'aggian comme oggetto de studdio i vegetali o i animali o a specie uman-a. Quande s'apprica ne-o studdio o metodo comparativo, queste vegnan ciamæ morfologia, fixiologia, patologia comparata.
Atri progètti[modìfica | modìfica wikitèsto]
- Wikimedia Commons a contêgne di files in sce biologia


text:
Template:Pipetrick
E instruçioìn chi de sótta són contegnûe inta sotopàgina Template:Pipetrick/man (modìfica·cronologîa)
Quésto template restitoísce o tìtolo de 'na pàgina, levandu e pàrti tra e paréntexi necesâie pe-e dizanbigoaçioîn.
Scintàsci
{{Pipetrick|tìtolo da pàgina}}
{{Pipetrick}}: sénsa paràmetri, l'è adêuviòu o tìtolo da pàgina corénte.
In segóndo paràmetro pœ êse adêuviòu pe forsâ 'n rizultâto divèrso, servindu prezénpio quànde l'è adêuviòu cómme sototemplate.
{{Pipetrick|tìtolo da pàgina|test}}restitoísce: test
Quésto template pœ ascì êse subst(ituted):.
Ezénpi d'ûzo
- se inta vôxe San Cristoffa (comùn) se ciamma sôlo
{{Pipetrick}}se òtegne: San Cristoffa
- in qualónque vôxe,
{{Pipetrick|San Cristoffa (comùn)}}restitoísce: San Cristoffa
- se 'n template ciamma
{{Pipetrick||{{{nómme|}}}}}, saiâ restitoîo o valô de "nómme" se no l'è vêuo, âtriménti se òtegne o tìtolo da pàgina sénsa eventoâli paréntexi.


text:
Costantinopoli
Costantinopoli (in grêgo: Kwvσtavtιvoύπoλις): çitæ fondâ da l’imperatô Costantin in scio scîto de l'antîga Bizançio into 330.
Descriçion e stöia[modìfica | modìfica wikitèsto]
Capitâ de l'Impeo bizantin scin' a-o 1453, quande a l'é stæta conquistâ da-i Tûrchi; da alôa se ûza o nomme Istanbul. A Nòrd de Costantinòpoli, a ciù o mêno 400 mêtri de distansa e separâ da-o stréito de mâ dîto Còrno d'Òu, gh'êa a colònia zenéize de Galata.
Nòtte[modìfica | modìfica wikitèsto]
- ↑ Da: Liber insularum Archipelagi, 1824.
Atri progètti[modìfica | modìfica wikitèsto]
- Wikimedia Commons a contêgne di files in sce Costantinopoli


text:
Zane de Bande Neigre
Zane di Meghi (it: Giovanni de' Medici, detto dalle bande nere) dîto de Bande Neigre (Forlì, 6 arvî 1498 – Mantoa, 30 novembre 1526), condutê.
VìttaModìfica
O nascette a Forlì o 6 arvî 1498 da Cattæña Riæa Sforça e da Zane di Meghi (o Popolan), de 'n rammo cadetto da cazadda, za opoxitô do Pê e da pœu ambasciao da repubbrica presso a scignoa de Forlì. Battezzao co-o nomme de Ludovigo, o l'ebbe da pœu muao o nomme in Zane. Morto o poæ (15 settembre 1498), a-e primme menaççe do Valentin, a moæ a-o feççe portâ a Firençe, e chie a-o razonse into luggio do 1501. Into 1509, apeña unzenne, o Zane o perdette a moæ ascì, e o fu educao sorvettutto da-o Iacopo Sarviao, do quæ into 1517 o sposò a figgia Maia ch'a ghe dette into 1519 un figgiœu, Coximo, destinao a vegnî o primmo granducca de Toscaña. Fin da foento o Zane o mostrò un carattere energico e insoferente de fren. Comme capitan de ventua o feççe e primme prœuve, a cappo de çento, da pœu de quattroçento cavalli leggi, inta guæra d'Urbin, 1516-17, e o fu dœuviao da-o Lion X into 1520-21 pe tegnî a fren e Marche e l'Umbria. Inte l'aotunno do 1521 o parteçipava a-a guæra ispano-pontifiçia contra i Françeixi. L'anno doppo, morto o Lion X, o passava a-i Françeixi, e, doppo che-o so ezerçito o l'ea stæto rotto a-a Bicocca, o ne protezeiva a retiadda. Sorve tutto o s'afermava, tornao co-i impeiæ, inte campagne do 1523-24, rivelando e so megio qualitæ e perfeçionando a riorganizzaçion e a tattica de so famose bande, che pe doe votte, a-a morte do Lion X e do so cappo, muon in neigre e gianche insegne.
E sordatesche do Zane in questo periodo pan comprende una çinquanteña d'ommi d'arme (cavagei de grave armadua con seguito), duxento cavalli leggi e doemia fanti. I fanti ean tutti archebuxê e costituivan un'eççellente fantaja leggia oposta a-a masciscia fantaja pezante di picchê sviççei e todeschi. Ançi o l'introdusse l'uzo de transportâ di archebuxê insce di apoxiti ronzin, pe acrescine a mobilitæ.
Into 1525 o Zane o passava pe-a segonda votta a-i Françeixi, e sotta Pavia o l'arestava feio o 18 de frevâ, sêi giorni primma da famoza battaggia. Doppo o fallimento da coscì dita "congiua do Moron", a lê pensava o Macciavello, into março 1526, comm'a l'unica persoña boña a impedî che Firençe e o stato pontifiçio cazessan definitivamente sotta 'na specce de protettoao spagnœu. Scciupao a guæra da liga de Cognac, o Zane o fu creao cappo da fantaja italiaña. Chinao in Italia i lanzichenecchi, e penetræ into serraggio de Mantoa, o Zane o gh'impediva de passâ o Po a Borgoforte. S'inandiavan aloa verso Ostiggia, ma s'atrovavan sorvavançæ a Goernolo da-o Zane, ch'o miava a serrali fra o Po e e paludde de Mantoa, sença lasciaghe via de scampo. Senonchè o 25 novembre o Zane o cazeiva fejo da 'n corpo de farconetto do ducca de Feræa. Transportao a Mantoa a feria a s'incancrenì e lê o moì o 30 novembre 1526.
Peiva coscì l'unnico chi aviæ posciuo resolevâ e sciorte di arme italiañe dando vitta dueive a 'na fantaja italiaña de tiatoî no inferiô a quella spagnolla, e a 'na cavalaja precoritrixe da cavalaja moderna.
Atri progettiModìfica
- Wikimedia Commons a contêgne di files in sce Zane de Bande Neigre


text:
Egitto
Egitto (nomme ofiçiâ: جمهورية مصر العربية - Yumhūriyyat Misr al-`Arabiyya) stato de l'Africa çentro oççidentâ, a sêu capitâ a l'è O Cairo.
Descriçion e stöia[modìfica | modìfica wikitèsto]
O g'ha 'na superfiçie de 1.010.407 km2, 'na popolassion stimâ a lùggio do 2017 de 93.561.000 abitanti, e 'na denscitæ de popolassion de 90 ab/km2. A maggioransa di abitanti son in sciê rive do sciûmme Nilo e into sêu delta dove gh'è l'ùnica zöna de tære coltivàbbili. Çirca a meitæ di rescidenti egiçien àbitan inte çittæ, soviatutto inti centri do Cairo e Lusciandria.
O l'è un di paixi ciù popolæ d'Africa, famôso pe a sêu çivilizassion antiga e i sêu monumenti, comme e piramidi e a sfinge, e e rovinn-e de Luxor. O turìximo o l'è molto sviluppòu.
A léngua ofiçiâ a l'è l'àrabo, sciben che a sêu popolassion (98% de razza egiçiann-a) a parle o dialetto egiçian.
Colegaménti esterni[modìfica | modìfica wikitèsto]
- Wikimedia Commons a contêgne di files in sce Egitto